“Βαγγέλη να προστατέψεις τον Καλόπουλο και τον Τρύφωνα” - Ειδήσεις Newsit.gr\nNewsit / Αθλητικά / “Βαγγέλη να προστατέψεις τον Καλόπουλο και τον Τρύφωνα”\n“Βαγγέλη να προστατέψεις τον Καλόπουλο και τον Τρύφωνα”\nΔημοσιεύθηκε: 24.06.2011 | 13:24\nΤην προστασία του διαιτητή και του του β΄βοηθού του φετινού ντέρμπι Ολυμπιακός-Παναθηναϊκός είχε ζητήσει ο Αχιλλέας Μπέος από τον Βαγγέλη Μαρινάκη σύμφωνα με την δικογραφία.\n«Α: Λοιπόν, το ένα είναι αυτό. Το άλλο του μίλησα για τον αυριανό μην επέμβεις κι αυτά δε θα γίνει τίποτα όλα καλά θα πάγε, και το τρίτο θέλω να μου κάνει μια χάρη τώρα δεν είναι και λίγες αυτές να πούμε μη βάζετε το Σιδηροπουλο πάνω… δεν είναι δυνατόν…\nΑ Το Σιβηρόπουλο την Κυριακή στο ΠΑΟΚ-Παναθηναϊκός.\nΑ Θέλει να βάλει και του είπα αν τον βάλεις θα δείρω τον (ακατάληπτο) και δε σας ξαναμιλάω κιόλας. Δεν μπορείς κύριε να τιμωρείς τον Παμπορίδη 4 βδομάδες, το Σπάθα 4 βδομάδες χι αυτό το μ… παν έκανε έγκλημα 2 βδομάδες. Σαν να λες σ’έχω γραμμένο Μπέο στα α… μου.\nΒ: Γιατί εμένα δε μ’ έχει γραμμένο με το Σταθόπουλο που τον έβαλε σε 2 αγωνιστικές ο μ..,;\nΑ Ναι, αλλά εγώ τον το’πρόλαβα τώρα, τον λέω άστον έξω και βάλτον στο Ολυμπιακός-Ποναθηναϊκός την άλλη βδομάδα αφού έχεις πρόβλημα. Μες στο Καραϊσκάκη. Και μαυ λέει θα δω λέει φωνάζει ο Βαγγέλης. Του λέω θα πάρω εγω το Βαγγέλη άμα φωνάζει. Ειναι ντροπή σου λέω, βάλε το Γιάχο- όχι μου λέει το Γιάχο, Βάλε τον Παμπορίδη βάλε κάποιον άλλον αδερφάκι μου ταυ λέω στο Παναθηναϊκός-ΠΑΟΚ.


Deutche Bank: Θα βάλουμε χέρι στο φυσικό αέριο μέσω μνημονίου - NewsIt.com.cy\nΤελευταία ενημέρωση: 21.01.2013 | 23:05\nΤο κυπριακό μνημόνιο θα μπορούσε να συμπεριλάβει μεγαλύτερη δέσμευση των μελλοντικών εσόδων από το φυσικό αέριο, ώστε να αντισταθμιστούν άλλες ελλείψεις κυρίως σε σχέση με τις ιδιωτικοποιήσεις, αναφέρει σε έκθεση που δημοσιοποίησε η Deutche Bank στις 18 Ιανουαρίου σε σχέση με την κυπριακή κρίση χρέους.\nΗ έκθεση θεωρεί απίθανη μια συμφωνία για το κυπριακό μνημόνιο πριν από τις Προεδρικές Εκλογές, κυρίως λόγω της άρνησης του Προέδρου της Δημοκρατίας Δημήτρη Χριστόφια να υποχωρήσει στο θέμα των ιδιωτικοποιήσεων. Λαμβάνοντας υπόψη ως πιθανότερο σενάριο την εκλογή Νίκου Αναστασιάδη, τοποθετεί μια πιθανή υπογραφή του μνημονίου γύρω στα τέλη Μαρτίου.\nΌπως αναφέρεται στην ανάλυση η βιωσιμότητα του Κυπριακού χρέους σε σχέση με το ΑΕΠ που τώρα υπολογίζεται στο 140% θα μπορούσε να υποχωρήσει κάτω από 122% του ΑΕΠ μέχρι το 2022 με βάση τις προβλέψεις για την ανάπτυξη και δημοσιονομικούς στόχους της κυβέρνησης. Προστίθεται ότι ένα ολοκληρωμένο πρόγραμμα ιδιωτικοποιήσεων θα μπορούσε να το μειώσει περαιτέρω σε 106%. Ωστόσο οι πιο πάνω προβλέψεις χαρακτηρίζονται αισιόδοξες, αναφέροντας ότι είναι πολύ πιθανό ένα σενάριο στο οποίο η πορεία του χρέους δεν θα είναι βιώσιμη. Για αυτό το λόγο, αναφέρεται, η ανακεφαλαιοποίηση των τραπεζών από τον ESM θα μπορούσε να είναι ένα κρίσιμο στοιχείο για την επίτευξη της βιωσιμότητας του χρέους.\nΗ Deutche Bank επισημαίνει ότι η ανακεφαλαιοποίηση των τραπεζών αυτή θα πρέπει να συνοδεύεται από μια ευρεία μεταρρύθμιση του τραπεζικού τομέα και ιδιαίτερα όσον αφορά την οικονομική διαφάνεια, που όπως αναφέρεται, απασχολεί ιδιαίτερα τα ΜΜΕ κυρίως στη Γερμανία. Η Γερμανική Τράπεζα θεωρεί ότι έχει υπάρξει μια υπερβολική έως αποπροσανατολιστική εστίαση στη φράση «ξέπλυμα χρήματος». Σημειώνεται δε, ότι όσον αφορά το ξέπλυμα χρήματος η Κύπρος τα έχει πάει αρκετά στην έκθεση του MONEYVAL το 2011, αν και όπως αναφέρεται, η πρακτική κατά του ξεπλύματος θα μπορούσε να βελτιωθεί.\nΑυτό που είναι από εξέταση, αναφέρεται, είναι το καθεστώς της Κύπρου ως υπεράκτιου φορολογικού παραδείσου με έναν σχετικά αδιαφανές τραπεζικό τομέα, ο οποίος χρησιμοποιείται από πολλούς ξένους καταθέτες κυρίως από τη Ρωσία. Θεωρείται επίσης ότι μεγαλύτερες δεσμεύσεις για την καταπολέμηση της νομιμοποίησης εσόδων από παράνομες δραστηριότητες και για βελτίωση της χρηματοοικονομικής διαφάνειας θα συμφωνηθούν στο μνημόνιο για να κατευνάσουν τις γερμανικές ανησυχίες.\nΑναφέρεται επίσης ότι η χώρα χρειάζεται να συρρικνώσει τον φουσκωμένο τραπεζικό τομέα της, αποφεύγοντας μια υπερβολική πιστωτική κρίση.\nΑναφορικά με τη βιωσιμότητα του χρέους σημειώνεται ότι παρά τις δεσμεύσεις με την Τρόικα είναι ακόμα δύσκολο να εξευρεθεί μια συμφωνημένη λύση σε σχέση με τη βιωσιμότητα του χρέους. Χαρακτηρίζεται επίσης η βιωσιμότητα του χρέους ως ένα σημαντικό σημείο τριβής.\nΤο σενάριο απομείωσης του χρέους της Κύπρου θεωρείται επίσης απίθανο, και αναφέρεται ότι τα κέρδη θα είναι περιορισμένα και οι συνέπειες αβέβαιες. Η διαγραφή ενός τέτοιου χρέους το οποίο κατά ποσοστό 46% ανήκει στις κυπριακές τράπεζες θα μπορούσε να αυξήσει τις ανάγκες σε ρευστότητα που θα χρειαστεί να χρηματοδοτηθούν από το μνημόνιο. Την ίδια ώρα το όφελος από αυτό το κούρεμα εκτιμάται μόλις στα 2 δις. ευρώ που θεωρείται πολύ μικρό για να αλλάξει την πορεία του χρέους της χώρας. Επίσης αναφέρεται ότι ένα πιθανό κούρεμα του κυπριακού χρέους θα μπορούσε να είναι μεταδοτικό για την κρίση χρέους της Ευρώπης, μειώνοντας την αξιοπιστία των Ευρωπαίων.\nΑναφορικά με τα κοιτάσματα φυσικού αερίου στην κυπριακή ΑΟΖ επισημαίνεται ότι κάτι τέτοιο θα μπορούσε να αποτελέσει μια σημαντική ώθηση στο ΑΕΠ και είναι ζωτικής σημασίας για τη μείωση του χρέους μακροπρόθεσμα. Όπως αναφέρεται το μέγεθος των κοιτασμάτων που εκτιμάται στα 18,5 - 29.5 δις. ευρώ είναι συγκρίσιμο με το χρέος της Κυβέρνησης.\nΓράφει επίσης ότι ορισμένοι πολιτικοί, συμπεριλαμβανομένου του προεδρικού υποψηφίου Γιώργου Λιλλήκα, έχουν προτείνει τη χρήση των αποθεματικών ως εγγύηση για άντληση κεφαλαίων, ωστόσο η Τράπεζα εκτιμά ότι ακόμα κι αν η Κύπρος θα μπορούσε να τιτλοποίησει τα μελλοντικά έσοδα, δεδομένου του υψηλού επιπέδου αβεβαιότητας στο παρόν στάδιο, το ποσοστό έκπτωσης που θα απαιτηθεί θα είναι πολύ υψηλό ώστε να καθιστά κάτι τέτοιο ελκυστική λύση.\nΑναφέροντας ότι η Κυπριακή Κυβέρνηση απέφυγε μέχρι στιγμής δέσμευση των μελλοντικών εσόδων από το φυσικό αέριο για αποπληρωμή της Τρόικας διαθέτοντας μόνο ένα ποσοστό για αποπληρωμή του δανείου, σημειώνεται ότι κάτι τέτοιο θεωρείται καλή λύση δεδομένης της αβεβαιότητας.\nΑναφέρεται παράλληλα ότι αν η Κύπρος δεν επιτύχει τους στόχους του προγράμματος, μπορεί αυτή η συμφωνία να προσαρμοστεί ώστε να περιλαμβάνεται μεγαλύτερη δέσμευση των κερδών από το φυσικό αέριο για αποπληρωμή του χρέους.\nΣε σχέση με τις επερχόμενες προεδρικές εκλογές η έκθεση επισημαίνει ότι έχουν ιδιαίτερη σημασία σε σχέση με την υπογραφή μιας δανειακής σύμβασης με την Τρόικα.\nΌπως αναφέρεται, σύμφωνα με τις δημοσκοπήσεις η υποψηφιότητα του Νίκου Αναστασιάδη εμφανίζεται ως η πιο ισχυρή ακολουθούμενοι από τους Μαλά και Λιλλήκα. Ωστόσο όπως αναφέρεται, οι δημοσκοπήσεις δείχνουν τον κ. Λιλλήκα ως ισχυρότερο αντίπαλο για τον Ν. Αναστασιάδη σε έναν δεύτερο γύρο εκλογών.\nΌπως αναφέρεται η πιθανότητα μη εκλογής του Νίκου Αναστασιάδη θα περιέπλεκε ακόμα περισσότερο τη διαδικασία υπογραφής του μνημονίου, κυρίως επειδή θα είναι πιο εύκολο να εξασφαλιστεί η υποστήριξή του στις ιδιωτικοποιήσεις.\nΠροστίθεται επίσης ότι πιθανή υπογραφή του μνημονίου πριν από τις εκλογές θεωρείται απίθανη κυρίως λόγω της αντίθεσης του Προέδρου Χριστόφια στις ιδιωτικοποιήσεις, για τις οποίες το πιο πιθανό είναι να απαιτηθεί μια πιο έντονη δέσμευση από την Τρόικα.


Η γυναίκα πίσω από τον Τσίπρα… χτίζει τον νέο Flash - Instanews.gr\nΗ επάνοδος του Κόκκαλη και η Ζωή Χαλιδιά.\nMEDIA 15/10/2019 17:12\nΕπί δέκα συναπτά έτη ήταν η γυναίκα… πίσω από τον Αλέξη Τσίπρα. Αποχώρησε μετά τις εκλογές και πλέον χαράσσει νέο επαγγελματικό βήμα.\nΗ Ζωή Χαλιδιά ανέλαβε λοιπόν επικεφαλής της ιστοσελίδας nooz.gr, πρώην αλλά και… μελλοντικά flash.gr. Ο ιστορικός ιστότοπος ανήκει στην οικογένεια Κόκκαλη που, σταδιακά, επαναδραστηριοποιείται στα μιντιακά δρώμενα.\nΗ επαγγελματική σχέση του Τσίπρα με τη Χαλιδιά διεκόπη μετά την ήττα του ΣΥΡΙΖΑ στις εκλογές της 7ης Ιουλίου αλλά η βαθιά φιλία τους συνεχίζεται. Η τέως συνεργάτης του προέδρου επέλεξε να επιστρέψει στον ιδιωτικό τομέα, όπου και προϋπήρχε πάνω από 20ετία, με θητεία σε διαφημιστικές εταιρίες και βαθιά γνώση του χώρου της επικοινωνίας και των δημοσίων σχέσεων.\nΗ Χαλιδιά βρέθηκε από πολύ νωρίς κοντά στον τέως πρωθυπουργό, από το 2006, όταν ο Αλέξης Τσίπρας κατέβηκε ως υποψήφιος του Συνασπισμού για τον δήμο Αθηναίων ενώ σε εκείνη ανήκε η περίφημη ντουντούκα… διαδηλώσεων που είχε ο Τσίπρας στα γραφείο του στη Βουλή ως αρχηγός της αξιωματικής αντιπολίτευσης στα… αντιμνημονιακά χρόνια.\nΗ Χαλιδιά είναι μάλιστα η γυναίκα που έμαθε στον Τσίπρα πώς να κάθεται και πώς να ντύνεται. Γενικά της χρωστάει πολλά ο αρχηγός του ΣΥΡΙΖΑ…


Αποκαλυπτικός ο Ρώσος πρόεδρος την ίδια στιγμή που οι κοινωνίες στην Δύση στενάζουν από την ακρίβεια\nΓια σειρά ζητημάτων που άπτονται όχι μόνο την κατάσταση της άμυνας των συμμαχικών χωρών Ρωσίας-Λευκορωσίας μίλησαν οι Πούτιν -Λουκασένκο αλλά σε μια δήλωση “βόμβα” έδειξε την Δύση ως των υπαίτιο για την τρομακτική άνοδο των τιμών λόγω ελλείψεων στα τρόφιμα εξαιτίας των κυρώσεων.\n“Εμείς έχουμε 50 εκατ.τόνους σιτηρών που μπορούν να εξαχθούν. Η Δύση όμως με τις κυρώσεις δεν τα αγοράζει” ήταν η ουσιαστική φράση του Β.Πούτιν.\nΤελικά οι κυρώσεις που αναφέρουν τα δυτικοτραφή ΜΜΕ κανείς ακόμα δεν μπορεί να πει ποιον πλήττουν. Η Ρωσία πάντως δεν δείχνει να πεινάει.\nΟ πρόεδρος της Ρωσίας Βλαντίμιρ Πούτιν και ο πρόεδρος της Λευκορωσίας Αλεξάντερ Λουκασένκο συζήτησαν την κατάσταση του παγκόσμιου εφοδιασμού λιπασμάτων και τροφίμων σε συνάντηση που είχαν σήμερα, σύμφωνα με το Reuters.\n“Θα ήθελα να σας μιλήσω όσον αφορά την κάλυψη των αναγκών της παγκόσμιας αγοράς”, δήλωσε ο Πούτιν σε πλάνα από τη συνάντηση που αναρτήθηκαν στα μέσα κοινωνικής δικτύωσης από δημοσιογράφο του κρατικού ραδιοτηλεοπτικού φορέα Russia 1.\nΗ Ρωσία και η Λευκορωσία είναι σημαντικοί προμηθευτές λιπασμάτων στην παγκόσμια αγορά, πρόσθεσε ο Πούτιν.\nΜάλιστα ο Πούτιν εκτίμησε πως η Ρωσία, ακόμα και αυτή τη στιγμή, έχει τη δυνατότητα να προμηθεύσει τις παγκόσμιες αγορές με τουλάχιστον 50 εκατ. τόνους σιτηρών για να αντισταθμίσει τις απώλειες.\nΣε άλλο σημείο εκτόξευσε τα πυρά του προς τη Δύση κατηγορώντας της για άπλετο κυνισμό καθώς κατηγορεί τη Ρωσία για τις ελλείψεις στην παγκόσμια αγορά την ώρα που η ίδια (η Δύση) έχει επιβάλλει κυρώσεις στις ρωσικές και λευκορωσικές εξαγωγές σιτηρών-λιπασμάτων.\nΒ.Πούτιν: «Έχουμε 50 εκατ. τονους σιτηρά για να μην πεινάσει ο πλανήτης αλλα δεν τα αγοράζει η Δύση» – Pronews.gr\nΑναρτήθηκε από amethystos στις 2:23:00 π.μ. Δεν υπάρχουν σχόλια:\nΓιατί οι άνθρωποι είναι πάντα τόσο βιαστικοί σήμερα; Για να δουν όσο γίνεται πιο γρήγορα την επιτυχία των προσπαθειών τους. Κι η επιτυχία έρχεται και παρέρχεται, αφήνοντας πίσω της κάποια ίχνη λύπης.\nΓιατί οι γιοι των ανθρώπων είναι τόσο βιαστικοί σήμερα; Για να δρέψουν τους καρπούς των αγώνων τους το συντομότερο δυνατό. Κι οι καρποί έρχονται και παρέρχονται, αφήνοντας πίσω τους τα ίχνη κάποιας πικρίας.\nΌταν έρχεται ο θάνατος, οι σημερινοί άνθρωποι πεθαίνουν βλέποντας τον εαυτό τους στο παρελθόν. Βλέπουν τις επιτυχίες τους που έχουν ξεχαστεί, τους θερισμένους καρπούς που έχουν σαπίσει. Με το δικό τους θάνατο, χάνονται και τα τελευταία ίχνη των προσπαθειών και των καρπών τους. Εκείνοι που έρχονται μετά απ’ αυτούς σπέρνουν με την ίδια βιασύνη, θερίζουν τους καρπούς, τους τρώνε κι έπειτα φεύγουν γυμνοί και άδειοι απ’ αυτόν τον κόσμο.\nΟι άνθρωποι έτσι εξελίσσονται. Δε γίνεται το ίδιο όμως με το Θεό. Οι άνθρωποι παρατηρούν πώς αντιμετωπίζουν τα πράγματα οι ίδιοι και πώς τ’ αντιμετωπίζει ο Θεός και λένε: Οι μύλοι του Θεού αλέθουν αργά, αλλ’ αλέθουν πολύ καλά.\nΟ Θεός ίσως αργεί στη μια γενιά, αλλά δεν αργεί σ’ όλο το φάσμα των γενεών. Συχνά σπείρει στη μια γενιά και θερίζει στην άλλη. Έτσι η πρώτη γενιά (τότε που σπέρνει ο Θεός) λέει πως ο Θεός είναι αργός. Η άλλη γενιά, τότε που θερίζει ο Θεός, λέει πως είναι ταχύς. Στις δικές μας, τις ανθρώπινες ενασχολήσεις, κάθε θερισμός δεν είναι πιο γρήγορος από το όργωμα, τη σπορά, το ξεχορτάριασμα και την ανιαρή περίοδο αναμονής της ωρίμανσης του καρπού; Ο Θεός όμως δεν είναι ούτε αργός ούτε γρήγορος. Έχει το ρυθμό Του και δεν τον εγκαταλείπει. Το μυρμήγκι βλέπει μόνο τη μυρμηγκοφωλιά του. Ο αγρότης όμως παρατηρεί όλον τον αγρό.\nΑν ο Χριστός ενεργούσε σύμφωνα με τον τρόπο των ανθρώπων, δε θα είχε διαλέξει για αποστόλους Του δώδεκα ψαράδες, αλλά μάλλον δώδεκα βασιλιάδες της γης. Αν ήθελε νά ‘χει άμεση επιτυχία στο έργο Του και να δρέψει τους καρπούς των αγώνων Του, με την ακατανίκητη δύναμή Του θα είχε διαλέξει δώδεκα από τους πιο δυνατούς βασιλιάδες του κόσμου για να τους κάνει οπαδούς και αποστόλους Του. Σκέψου απλά πώς θα μπορούσε αμέσως ο Χριστός, σε μια στιγμή, να γίνει γνωστός σ’ ολόκληρο τον κόσμο· πόσο γρήγορα θα διαδίδονταν τότε η διδασκαλία Του! Πώς θα εξαφανίζονταν τα είδωλα εν ριπή οφθαλμού μ’ ένα αυτοκρατορικό διάταγμα! Πώς θα μετατρέπονταν όλοι οι ειδωλολατρικοί ναοί σε χριστιανικούς! Πώς θα σταματούσαν αμέσως οι θυσίες ζώων στους θεούς και τους καπνούς από τις θυσίες θ’ αντικαθιστούσαν τα θυμιάματα! Σκέψου πόσο εύκολα η Εκκλησία του ενός Θεού θα είχε ιδρυθεί, για την εξυπηρέτηση ολόκληρης της ανθρωπότητας! Ο Χριστός, χωρίς να χρειαζόταν να υποφέρει και να πάθει, θα καταλάμβανε τον πρώτο και μοναδικό αυτοκρατορικό θρόνο κι από κει θα κυβερνούσε όλους τους λαούς της γης, ολόκληρο τον κόσμο από ανατολή σε δύση κι από βορρά ως το νότο, με αντιπροσώπους Του τους δώδεκα υποτελείς βασιλιάδες. Χωρίς να χρειαστεί να πάθει, οι σκληροτράχηλοι Ιουδαίοι θα αναγνώριζαν το Χριστό ως βασιλιά και τον αναμενόμενο Μεσσία και θα τον προσκυνούσαν.\nΣτοχάσου τελικά πόσα πράγματα θα μπορούσαν να γίνουν από έναν τέτοιο επίγειο βασιλιά και μάλιστα σύντομα, με τη δύναμη και την ευφυΐα ενός μόνο ανθρώπου! Τ’ αποτελέσματα θα ήταν τα ίδια με όσα είχαν πραγματοποιήσει όλες μαζί οι βασιλείες, πριν αλλά και μετά το Χριστό. Θά ‘χαν φτάσει κι αυτά σ’ ένα τέλος, μαζί με τους ιδρυτές τους. Ο κόσμος θα ξαναγύριζε εκεί που ήταν και πριν. Πιο γραφικά ακόμα, θα ήταν σα νά ’χε ξεριζώσει κάποιος γίγαντας μια πανύψηλη δρυ από το δάσος και την είχε ξαναφυτέψει σε μια πεδιάδα. Όσο διάστημα ο γίγαντας στεκόταν δίπλα στο δέντρο και το κρατούσε όρθιο με το δυνατό του χέρι, η δρυς θα στεκόταν όρθια. Με το που θ’ απομακρυνόταν ο γίγαντας όμως, ο άνεμος που θα φυσούσε θα την ξερίζωνε και θα την έριχνε κάτω. Οι άνθρωποι θα μαζεύονταν γύρω από την πεσμένη δρυ και θα θαύμαζαν πώς ένα τόσο δυνατό δέντρο έπεσε με το πρώτο φύσημα του ανέμου, ενώ οι αργοανάπτυκτες φουντουκιές δίπλα τους αντιστέκονταν στον άνεμο και στέκονταν όρθιες. Οι άνθρωποι θα κουνούσαν το κεφάλι τους και θά ‘λεγαν: «Είναι αλήθεια πως οι χαμηλές φουντουκιές φυτεύονται με σπόρο κι αναπτύσσονται αργά, αλλ’ αντιστέκονται σθεναρά κι αντιμετωπίζουν πιο εύκολα τον άνεμο από την πανύψηλη δρυ που τη μεταφύτεψε ένας γίγαντας κι έπειτα την εγκατέλειψε. Όσο πιο βαθιά βρίσκονται στο έδαφος οι ρίζες του δέντρου, τόσο πιο δυνατό και πιο ανθεκτικό θα γίνει.\nΠόσο σοφό ήταν το να ξεκινήσει από τα χαμηλά ο Κύριος κι όχι από την κορυφή. Πόσο σοφό ήταν ν’ αρχίσει την οικοδομή της βασιλείας Του όχι με βασιλείς, αλλά με ψαράδες. Πόσο καλό, πόσο σωτήριο ήταν για μας, που ζούμε δυο χιλιάδες χρόνια από τη γέννησή Του, το ότι δεν απέβλεψε στην τελική επιτυχία του έργου Του, ούτε και στο να θερίσει τους καρπούς των αγώνων Του όσο ζούσε. Δεν ήθελε, όπως ο γίγαντας, να μεταφυτέψει μεμιάς το τεράστιο δέντρο, αλλά σαν απλός αγρότης να θάψει το σπόρο του δέντρου βαθιά μέσα στη γη κι έπειτα να πάει στο σπίτι του. Κι αυτό έκανε. Ο Κύριος έθαψε το σπόρο του Δέντρου της Ζωής όχι μόνο στο βάθος της καρδιάς των απλών Γαλιλαίων ψαράδων, αλλά και στο βάθος της ίδιας της κόλασης. Έπειτα συνέχισε την πορεία Του. Και το δέντρο αναπτυσσόταν αργά, πολύ αργά. Άνεμοι ισχυροί φύσηξαν πάνω του σε μια προσπάθεια να το ξεριζώσουν, μα δεν το κατόρθωσαν. Οι εχθροί έκοψαν το δέντρο, το έριξαν κάτω, μα οι ρίζες του πέταξαν πολλούς καινούργιους βλαστούς. Όσο εκείνοι το πελέκιζαν, τόσο πιο γρήγορα αναπτυσσόταν. Οι ορδές του εχθρού έσκαψαν στη γη, πιο βαθιά κι από τις κατακόμβες για να το ξεριζώσουν. Όσο όμως εκείνοι προσπαθούσαν, τόσο οι ρίζες αντιστέκονταν, τόσο οι καινούργιοι βλαστοί μεγάλωναν κι άλλοι φύτρωναν από την αρχή και πύκνωναν. Έτσι το δέντρο του Χριστού, που φυτεύτηκε με του Θεού τον τρόπο κι όχι του ανθρώπου, εξακολουθεί ν’ ανθίζει ως σήμερα, δυο χιλιάδες χρόνια αργότερα, παράγει καρπούς γλυκούς για ανθρώπους και αγγέλους και λάμπει από φρεσκάδα και κάλλος, σα νά ‘χε φυτευτεί μια γενιά νωρίτερα.\nΑν ο Κύριος είχε ενεργήσει όπως οι άνθρωποι, είναι αλήθεια πως θα τον είχαν δοξάσει πολύ νωρίτερα οι άνθρωποι, εμείς όμως δε θα είχαμε σωθεί. Δεν τον ενδιέφερε η δόξα των ανθρώπων, ο ήχος των ποιμενικών αυλών, που σήμερα ακούγονται κι αύριο ρίχνονται στη φωτιά. Εκείνο που τον ενδιέφερε ήταν η σωτηρία των ανθρώπων. Δεν ήρθε στους ανθρώπους όπως κάνει κάποιος γίγαντας σε τσίρκο, για να δείξει τη δύναμη και τις ικανότητές του, ν’ απολαύσει το χειροκρότημα των θεατών. Ήρθε σαν φίλος σ’ εμάς, σαν γιατρός σε θεραπευτήριο για να μας επισκεφτεί, να συνομιλήσει με τον καθένα μας και να μας προσφέρει συμβουλές και θεραπεία. Είναι επομένως πολύ καλό για όλη την ανθρωπότητα, από τότε που ξεκίνησε ο κόσμος ως τη συντέλεια, το γεγονός ότι ο Κύριος ενήργησε με θεϊκό τρόπο. Διάλεξε για αποστόλους Του όχι δώδεκα τρανούς βασιλιάδες, μα δώδεκα άσημους ψαράδες. Στο σημερινό ευαγγέλιο μαθαίνουμε με ποιό τρόπο τους διάλεξε.\n«Περιπατών δε (ο Ιησούς) παρά την θάλασσαν της Γαλιλαίας είδε δύο αδελφούς, Σίμωνα τον λεγόμενον Πέτρον και Ανδρέαν τον αδελφόν αυτού, βάλλοντας αμφίβληστρον εις την θάλασσαν· ήσαν γαρ αλιείς» (Ματθ. δ’ 4). Από πού ήρθε ο Ιησούς στη θάλασσα της Γαλιλαίας; Αυτό ο ευαγγελιστής μας το λέει στην προηγούμενη ευαγγελική περικοπή. Όταν ακούσε πως φυλάκισαν τον Ιωάννη το Βαπτιστή, έφυγε από την Ιουδαία και πήγε στη Γαλιλαία, στην περιφρονημένη αυτή περιοχή της Ισραηλιτικής γης. Προέβλεπε το μαρτυρικό θάνατο του μεγάλου στρατιώτη Του, του Προδρόμου. Έτσι φάνηκε σα να υποχώρησε, στην ουσία όμως πήγε να προετοιμαστεί για να νικήσει τους εχθρούς Του.\nΌσο διάστημα βρισκόταν στη Γαλιλαία τώρα, δεν ήταν φυσικό να μείνει στη Ναζαρέτ, όπου είχε περάσει το μεγαλύτερο μέρος της επίγειας ζωής Του; Μα ποιος προφήτης είναι αποδεκτός στη δική του πατρίδα; Στη Ναζαρέτ βρισκόταν, όταν οι συμπατριώτες Του θέλησαν να τον γκρεμίσουν από το χείλος κάποιου βράχου. Για ν’ αποφύγει άλλη μια φορά την προσωρινή κακία των ανθρώπων, εγκαταστάθηκε τελικά δίπλα στη θάλασσα της Γαλιλαίας, στα όρια των φυλών Ζαβουλών και Νεφθαλείμ. Εκεί ζούσαν οι πιο περιθωριακοί και περιφρονημένοι άνθρωποι, «εν σκότει, εν χώρα και σκιά θανάτου» (βλ. Ησ. θ’ 2). Σ’ αυτό το πυκνό σκοτάδι έμελλε να θάψει το σπόρο του καρποφόρου δέντρου του ευαγγελίου Του.\nΟ ευαγγελιστής Ιωάννης γράφει πως ο πρώτος που κάλεσε ο Κύριος ήταν ο Ανδρέας, στην Ιουδαία. Ο Ανδρέας ήταν πριν μαθητής του Ιωάννη του Βαπτιστή. Όταν όμως ο Ιωάννης έδειξε το Χριστό και είπε πως Εκείνος ήταν ανώτερός του, ο Ανδρέας άφησε το δάσκαλό του και ακολούθησε το Χριστό. Αμέσως μετά απ’ αυτό ο Ανδρέας βρήκε τον αδερφό του Σίμωνα και του είπε: «ευρήκαμεν τον Μεσσίαν· ο έστι μεθερμηνευόμενον Χριστός· και ήγαγεν αυτόν προς τον Ιησούν» (Ιωάν, α’ 42-43). Τότε ήταν που ο Χριστός έδωσε στο Σίμωνα το όνομα «Πέτρος», που σημαίνει τη σταθερή πέτρα της πίστης.\nΔεν υπάρχει κάποια αντίφαση ανάμεσα σ’ αυτά που γράφει ο ευαγγελιστής Ιωάννης εδώ καί σ’ εκείνα που αναφέρει ο Ματθαίος στο σημερινό ευαγγέλιο, ότι ο Κύριος κάλεσε τα δυο αδέρφια στη θάλασσα της Γαλιλαίας; Σύμφωνα με το ευαγγέλιο του Ιωάννη, πρώτος ακολούθησε το Χριστό ο Ανδρέας κι έπειτα ο Πέτρος. Στο ευαγγέλιο του Ματθαίου βλέπουμε πως ο Χριστός τους βρήκε και τους κάλεσε μαζί. Αναφέρει μάλιστα πρώτα τον Πέτρο κι έπειτα τον Ανδρέα. Αυτή δεν είναι μια φανερή αντίφαση; Όχι, καθόλου. Όπως γράφει ο άγιος Ιωάννης ο Χρυσόστομος, εδώ περιγράφονται δυο χωριστά γεγονότα. Το ένα έλαβε χώρα στην Ιουδαία, όταν ο Βαπτιστής ήταν ακόμα ελεύθερος, και το άλλο στη Γαλιλαία, αργότερα, όταν ο Βαπτιστής είχε ήδη φυλακιστεί κι ο Κύριος ζούσε πια στην Καπερναούμ, στα παράλια της θάλασσας της Γαλιλαίας. Ο Ιωάννης περιγράφει την προηγούμενη συνάντηση του Χριστού με τον Πέτρο και τον Ανδρέα, ο Ματθαίος τη μεταγενέστερη. Αυτό φαίνεται καθαρά από το γεγονός ότι ο Ματθαίος μιλάει για το «Σίμωνα τον λεγόμενον Πέτρον», που σημαίνει πως ο Σίμων είχε πάρει ήδη το όνομα «Πέτρος» από τον Κύριο. Η προηγούμενη συνάντηση, η πρώτη που είχε ο Πέτρος με το Χριστό, έγινε στην Ιουδαία, τότε που ο Ανδρέας τον έφερε στο Χριστό. Την πρώτη συνάντηση την περιγράφει ο Ιωάννης: «Και ήγαγεν αυτόν (ο Ανδρέας) προς τον Ιησούν. εμβλέψας αυτώ ο Ιησούς είπε· συ ει Σίμων ο υιός Ιωνά, συ κληθήση Κηφάς, ο ερμηνεύεται Πέτρος» (Ιωάν. α 43).\nΟ ευαγγελιστής Ματθαίος το γνώριζε αυτό και τώρα περιγράφει την επόμενη συνάντηση που είχαν τα παιδιά του Ιωνά με τον Κύριο, γι’ αυτό και μιλάει για «Σίμωνα τον λεγόμενον Πέτρον». Αναφέρει πρώτα τον Πέτρο κι υστέρα τον Ανδρέα, επειδή ο Πέτρος ήταν πιο ζωηρός χαρακτήρας από τον αδερφό του κι έκανε από την αρχή μεγαλύτερη εντύπωση. Το ότι ο Ιωάννης κι ο Ματθαίος περιγράφουν δύο περιστατικά, είναι πεντακάθαρο σ’ όποιον διαβάσει και τα δύο ευαγγέλια. Ενώ ο Ματθαίος περιγράφει την οριστική κλήση του Πέτρου και του Ανδρέα να γίνουν μαθητές, ο Ιωάννης περιγράφει ένα άλλο περιστατικό, όταν τα δυο αδέρφια συνάντησαν το Χριστό τότε που ο Πρόδρομος είπε: «Ίδε ο αμνός του Θεού!». Συνάγεται καθαρά πως μετά την πρώτη αυτή συνάντηση χωρίστηκαν από το Χριστό κι αργότερα πήγαν στη Γαλιλαία, όπου ο Κύριος τους συνάντησε την ώρα που επιδίδονταν στο έργο τους, του ψαρά.\n«Και λέγει αυτοίς· δεύτε οπίσω μου και ποιήσω υμάς αλιείς ανθρώπων. οι δε ευθέως αφέντες τα δίκτυα ηκολούθησαν αυτώ» (Ματθ. δ’ 19-20). Ο Κύριος γνώριζε την καρδιά τους. Οι ψαράδες αυτοί είχαν μια παιδιάστικη πίστη στο Θεό, υπάκουγαν στο λόγο Του. Δεν είχαν συνηθίσει να εξουσιάζουν και να δίνουν εντολές, μα να εργάζονται απλά και να υπακούν. Η ταπείνωση κι η υπακοή στο θέλημα του Θεού γέμιζε την καρδιά τους. Μπορεί να ήταν απλοϊκοί ψαράδες, αλλά οι ψυχές τους διψούσαν και πεινούσαν για αλήθεια και δικαιοσύνη. Ο Ανδρέας είχε ήδη εγκαταλείψει μια φορά τα δίχτυα του, για ν’ ακολουθήσει ως μαθητής τον Ιωάννη τον Πρόδρομο. Μόλις ο Ιωάννης έδειξε τον Ιησού και είπε πως Εκείνος ήταν ανώτερός του, ο Ανδρέας άφησε τον Ιωάννη κι ακολούθησε το Χριστό. Ήταν κι οι δυο τους φλογερές ψυχές, που αναζητούσαν με αγωνία τη δικαιοσύνη του Θεού και τη βασιλεία Του. Γι’ αυτό κι ο Χριστός απευθύνθηκε σ’ αυτούς αυθεντικά, με εξουσία: «Ακολούθει μοι!»\nΈτσι ενεργεί με όλους μας ο Θεός. Δε θα μας πιέσει ν’ ακολουθήσουμε το δρόμο Του. Μας αφήνει να διαλέξουμε το δρόμο της σωτηρίας ή της απώλειάς μας ελεύθερα, σύμφωνα με τη δική μας αντίληψη. Όταν όμως ο καρδιογνώστης Θεός μεριμνά για να βάλει τις καρδιές μας στο σωστό δρόμο, στο δρόμο της σωτηρίας, τότε μας έλκει σταθερά προς αυτόν το δρόμο. Όταν βλέπει πως η καρδιά μας έχει στραφεί ολότελα προς το δρόμο της κακίας και της απώλειας, τότε μας αφήνει ο Θεός και πέφτουμε στη δυναστεία του σατανά. Αυτό έγινε στην περίπτωση του προδότη Ιούδα. Όταν η καρδιά του στράφηκε εξ ολοκλήρου προς το πονηρό και διάλεξε ν’ ακολουθήσει το σκοτεινό δρόμο της απώλειας, ο Χριστός δεν προσπάθησε περισσότερο να τον γυρίσει πίσω. Αντίθετα, σαν είδε πως ο σατανάς είχε μπει πια στον Ιούδα, του είπε: «Ο ποιείς, ποίησον τάχιον» (Ιωάν, ιγ’ 27). Ούτε στην περίπτωση του Πέτρου και του Ανδρέα λοιπόν, ούτε σε κείνην του Ιούδα δεν παραβίασε την ελευθερία της επιλογής τους. Μιλάει απλά στις καρδιές που έχουν ήδη διαλέξει το καλό ή το κακό και λέει αποφασιστικά στον Πέτρο, «ακολούθει μοι» και στον Ιούδα, «ο ποιείς, ποίησον τάχιον».\nΠοιήσω υμάς αλιείς ανθρώπων. Τι σημαίνει αυτό; Πως όπως μέχρι τώρα πιάνετε ψάρια στα δίχτυα σας από τα σκοτεινά βάθη της θάλασσας, έτσι από τώρα, μαζί μου και με το ευαγγέλιό μου, θα αλιεύετε ανθρώπους από τα σκοτεινά βάθη της κακίας αυτού του κόσμου.\nΟ Πέτρος κι ο Ανδρέας άκουσαν την κλήση του Χριστού και ευθέως αφέντες τα δίκτυα ηκολούθησαν αυτώ. Βλέπεις πως οι καρδιές των δύο αυτών ανθρώπων είχαν ήδη διαλέξει ν’ ακολουθήσουν το καλό; Δε ρώτησαν: «Από που μας καλείς; Τι θα τρώμε; Ποιος θα φροντίσει τις οικογένειές μας;» Θαρρείς πως ήταν σα να περίμεναν σ’ όλη τους τη ζωή αυτήν την κλήση. Άφησαν σαν παιδιά όλες τις φροντίδες τους στον Κύριο, τα εγκατέλειψαν όλα κι ανταποκρίθηκαν στην κλήση Του.\n«Και προβάς εκείθεν είδεν άλλους δύο αδελφούς, Ιάκωβον τον του Ζεβεδαίου και Ιωάννην τον αδελφόν αυτού, εν τω πλοίω μετά Ζεβεδαίου του πατρός αυτών καταρτίζοντας τα δίκτυα αυτών, και εκάλεσεν αυτούς, οι δε ευθέως αφέντες το πλοίον και τον πατέρα αυτών ηκολούθησαν αυτώ» (Ματθ. δ’ 21, 22). Και πάλι εδώ έχουμε την κλήση δυο ψαράδων, όχι δυο βασιλιάδων. Δε φορούσαν στέμματα στο κεφάλι τους, στο στήθος τους όμως είχαν βασιλικές καρδιές. Ο Κύριος μαζεύει μαργαριτάρια στο σκοτάδι. Διαλέγει τους ταπεινούς κι αγράμματους, για να κατατροπώσει τους ισχυρούς και τους σοφούς. Διαλέγει τους φτωχούς, για να ντροπιάσει τους πλούσιους.\nΟ Ιάκωβος κι ο Ιωάννης ήταν πολύ φτωχοί. Οι ίδιοι επισκεύαζαν τα δίχτυα, μαζί με τον πατέρα τους. Οι ψυχές τους όμως ήταν πλούσιες. Πεινούσαν και διψούσαν για το Θεό. Οι καρδιές τους είχαν στραφεί προς το καλό. Και περίμεναν. Και μόλις τους κάλεσε ο Κύριος, άφησαν την ίδια στιγμή τη δουλειά τους, τη βάρκα, τον πατέρα τους και τα δίχτυα και ηκολούθησαν αυτώ.\nΗ βαθύτερη έννοια είναι η εξής: αλιείς, ψαράδες, είναι εκείνοι που αναζητούν πνευματικές ευλογίες· τα δίκτυα υποδηλώνουν την ψυχή· θάλασσα είναι ο κόσμος και πλοίο το σώμα. Το βάλλοντας αμφίβληστρον εις την θάλασσαν δείχνει πως οι ψαράδες αναζητούσαν πνευματικές ευλογίες, πνευματική τροφή, τη βασιλεία του Θεού. Άπλωναν και βύθιζαν την ψυχή τους στα πλάτη και τα βάθη αυτού του κόσμου, για να βρουν τις ευλογίες αυτές, όπου και να ήταν. Καταρτίζοντας τα δίκτυα σημαίνει τις προσπάθειες που έκαναν για να καταρτίσουν τις ψυχές τους. Για τους δύο πρώτους, το αφέντες τα δίκτυα, ηκολούθησαν αυτώ, σημαίνει πως άφησαν την παλιά κι αμαρτωλή ψυχή τους κι άρχισαν ν’ ανακαινίζονται από το Χριστό, για ν’ αναγεννηθούν, να μορφώσουν καινούργια ψυχή και καινούργιο πνεύμα. Σημαίνει επίσης πως από τώρα δε θ’ αναζητούν πια ν’ αποκτήσουν πνευματικές ευλογίες με τις δικές τους προσπάθειες και δυνάμεις, αλλά με το Χριστό. Δε θα στηριχθούν στη δική τους δύναμη, αλλά στη δύναμη του Θεού. Δε θα βασιστούν στο δικό τους νου, αλλά στην αποκάλυψη του Θεού. Στους άλλους δύο μαθητές, το αφέντες το πλοίον και τον πατέρα αυτών σημαίνει πως άφησαν τ’ αμαρτωλά σώματα και τον επίγειο πατέρα τους για ν’ ασχοληθούν με τη σωτηρία της ψυχής τους, να βαδίσουν προς συνάντηση του ουράνιου Πατέρα τους, ως παιδιά κατ’ υιοθεσία με τη χάρη του Θεού.\n«Και περιήγεν όλην την Γαλιλαίαν ο Ιησούς διδάσκων εν ταις συναγωγαίς αυτών και κηρύσσων το ευαγγέλιον της βασιλείας και θεραπεύων πάσαν νόσον και πάσαν μαλακίαν εν τω λαώ» (Ματθ. δ’ 23). Μετά από τριάντα χρόνια που είχε περάσει στην αφάνεια, τώρα ο Κύριος Ιησούς ξεκινάει τη θεϊκή αποστολή Του με ζήλο κι αποφασιστικότητα. Αυτό εκφράζεται με τα λόγια περιήγεν όλην την Γαλιλαίαν ο Ιησούς. Αποστολή και διακονία Του ήταν να εξηγήσει το παλιό και να κηρύξει το νέο. Να επιβεβαιώσει και τα δυο με θαύματα και θεραπείες. Ο Νόμος είχε δοθεί από το Μωυσή και τους προφήτες και μαρτυρήθηκε με πολλά θαύματα, για να πιστέψουν οι άνθρωποι πως ο Νόμος αυτός ήταν θεϊκός. Οι ερμηνευτές του Νόμου όμως είχαν σκοτισμένες ψυχές και διέστρεψαν το πνεύμα του. Ο παλιός Νόμος επομένως είχε καταστεί νεκρός, ήταν σα να μην υπήρξε ποτέ.\nΤώρα ο πάναγνος κι αναμάρτητος Κύριος Ιησούς εμφανίζεται ως ο μοναδικός που αντιλαμβάνεται και μπορεί να ερμηνεύσει αληθινά τον πρώτο αυτό Νόμο. Ερμηνεύει το νόημά του κι αποκαλύπτει το πνεύμα του για τους αμαρτωλούς. Είναι τώρα ο ερμηνευτής του Πνεύματος, όπως αργότερα το Πνεύμα θα επιβεβαιώσει τον ίδιο. Δεν απορρίπτει τον παλιό Νόμο του Θεού. Πώς θα μπορούσε να τον απορρίψει, αφού Εκείνος τον είχε δώσει; Από άποψη όμως πραγματικής πνευματικής και προφητικής σημασίας, τώρα δίνει το νόμο της σωτηρίας, κηρύττει το ευαγγέλιο της Βασιλείας.\nΟ παλιός Νόμος είναι σαν μια καλή και εύφορη γη. Μια γη όμως που καλύφθηκε ολόκληρη από αγκάθια και ζιζάνια, παραμελημένη από τους ανθρώπους, δηλαδή από ασύνετους ερμηνευτές. Έτσι τα μάτια όλων στρέφονται μακριά από την εγκαταλειμμένη αυτή γη. Τώρα ο Κύριος την οργώνει ολόκληρη, σπέρνει καινούργιο σπόρο κι οι άνθρωποι τον παρακολουθούν με φόβο και δέος. Κι όπως ο παλιός Νόμος πιστοποιήθηκε με πολλά θαύματα, έτσι και τώρα ο Κύριος Ιησούς, ως Νομοθέτης, πιστοποιεί τον καινούργιο Νόμο με πολλά θαύματα. Τα θαύματα αυτά δε γίνονται για να κάνει μια κενόδοξη και μάταιη επίδειξη της δύναμής Του, αλλά για να προσφέρει αληθινή υπηρεσία στους ανθρώπους. Τα θαύματα αυτά ήταν θεραπείες ασθενειών του σώματος, του νου και των ανθρώπινων αδυναμιών. Ο Κύριος μας επισκέφτηκε όχι σαν κάποιος μάγος, αλλά σαν φίλος και θεραπευτής.\nΌλοι εμείς που πεινούμε και διψούμε για τη δικαιοσύνη και την αγάπη Του, εμείς που ψαρεύουμε μάταια με την ψυχή μας, σαν δίχτυα, στη θάλασσα αυτού του κόσμου, ας ακούσουμε τη φωνή του Κυρίου Ιησού. Μας καλεί τώρα, όπως τότε τους ψαράδες στη θάλασσα της Γαλιλαίας: «Ακολούθει μοι!» Μόλις ακούσουμε τη φωνή αυτή, ας μη διστάσουμε ούτε στιγμή. Ας παρατήσουμε όλες τις παλιές δουλειές και τις παλιές αγάπες κι ας τον ακολουθήσουμε. Ο Χριστός είναι ο αληθινός μας Φίλος και Θεραπευτής. Όλοι οι άλλοι είναι είτε ανόητοι είτε απατεώνες.\nΠροσέξτε! Δε μας καλεί ως βασιλιάδες ή ποιμένες, ως πλούσιους ή φτωχούς, ως σοφούς ή αμαθείς, αλλ’ ως άντρες και γυναίκες άρρωστους, αδύναμους. Οι αρρώστιες κι οι αδυναμίες μας προέρχονται από την αμαρτία. Γι’ αυτό ας προσκυνήσουμε τον Κύριο Ιησού κι ας κραυγάσουμε σ’ Εκείνον, όπως έκαναν τόσοι άρρωστοι κι αδύναμοι άνθρωποι εκείνο τον καιρό: «Κύριε Ιησού, Υιέ του Θεού, ελέησόν με τον αμαρτωλό! Συγχώρεσέ με, Κύριε, συγχώρεσε τις αμέτρητες αμαρτίες μου. Καθάρισέ με με τη δύναμή Σου, ζωοποίησέ με με τον ζωοποιό άρτο Σου, είσελθε στα εσώτατα βάθη της ψυχής μου ως καθαρός και ζωογόνος αέρας σε σκοτεινό δωμάτιο. Κι εγώ τότε θα γιατρευτώ· θα γιατρευτώ και θα γίνω καλά, θα ζήσω!»\nΕίθε ο Κύριος να δοξαστεί έτσι με τη δύναμη της ψυχής μας και την αγνότητα του σώματός μας, μαζί με τον Πατέρα και το Άγιο Πνεύμα, την ομοούσια και αδιαίρετη Τριάδα, τώρα και πάντα και στους αιώνες των αιώνων. Αμήν.\nΠατερικός: Κυριακή Β’ Ματθαίου: Η κλήση των αποστόλων (Άγιος Νικόλαος Βελιμίροβιτς) (paterikos.blogspot.com)\nΑναρτήθηκε από amethystos στις 11:01:00 μ.μ. Δεν υπάρχουν σχόλια:\nΚώστας Γρίβας: Οφείλουμε να κτυπήσουμε πρώτοι την Τουρκία. Κέντρα εντός Ελλάδος λειτουργούν υπέρ της\n(89) Κώστας Γρίβας: Οφείλουμε να κτυπήσουμε πρώτοι την Τουρκία. Κέντρα εντός Ελλάδος λειτουργούν υπέρ της - YouTube\nΑναρτήθηκε από amethystos στις 11:00:00 μ.μ. Δεν υπάρχουν σχόλια:\nΗ Αναθεωρητική Τουρκία το «zero-sum-game», οι Ελληνικές Θέσεις και η κρίσιμη Σύνοδος του ΝΑΤΟ\nΜια μεγάλη συζήτηση για την κρισιμότητα των Ελληνοτουρκικών σχέσεων με φόντο τις Συνόδους Κορυφής στην Ε.Ε και την καθοριστική Σύνοδο Κορυφής του ΝΑΤΟ στη Μαδρίτη 28-30 Ιουνίου -Οι εξελίξεις στην Ουκρανία και πόσο επηρεάζουν γεωπολιτικά την Ανατολική Μεσόγειο και τους δρώντες της περιοχής μέχρι την Ευρασία -Οι Τουρκικές Απαιτήσεις με τις αναβαθμισμένες πολεμικές απειλές και η στρατηγική των πιέσεων για διαπραγματεύσεις σε όλο το εύρος της αναθεωρητικής ατζέντας της Τουρκίας, ο ρόλος και τα σενάρια για την στάση των μεγάλων παικτών ισχύος και των παραγόντων των Συμμαχιών -Οι εξελίξεις στο Κυπριακό , η διασύνδεση τους με την Ελληνική ΑΟΖ και τα σενάρια για το νησιωτικό σύμπλεγμα «κλειδί» του Καστελλόριζου , αλλά και των θαλάσσιων ζωνών Ανατολικά της Κρήτης με άξονα την μερική οριοθέτηση ΑΟΖ Ελλάδας- Αιγύπτου και το παράνομο Τουρκολιβυκό μνημόνιο -Η σύνδεση της κρατικής κυριαρχίας και εδαφικής κυριότητας των νησιών μας στο Αιγαίο με την αμυντική τους θωράκιση και η απαίτηση της Τουρκίας για αφοπλισμό, ακόμη και με τεχνική μεθόδευση - Τι λένε οι Διεθνείς Συμβάσεις , έγγραφα και χάρτες ντοκουμέντο -Ποια θα πρέπει να είναι η Ελληνική Στρατηγική και ποιες οι μεταβλητές της -Πως πρέπει να διαβάζουμε την Τουρκία και τις στρατηγικές της επιδιώξεις -Οι θεατές και αθέατες πλευρές και οι πραγματικές στοχεύσεις της Τουρκικής πολιτικής με την αναβάθμιση ποιοτικά των απειλών της έναντι του Ελληνισμού /// Στο στούντιο των «Αντιθέσεων» ο Καθηγητής Διεθνούς Πολιτικής στο Πανεπιστήμιο Κρήτης με αντικείμενο την Μεσόγειο , Δημήτρης Ξενάκης -Στην εκπομπή παρεμβαίνουν και καταθέτουν την οπτική τους οι : /// Άγγελος Συρίγος , Καθηγητής του Διεθνούς Δικαίου και της Εξωτερικής Πολιτικής στο Πάντειο Πανεπιστήμιο – Υφυπουργός Παιδείας ///Θεόδωρος Καρυώτης- Ομότιμος Καθηγητής Οικονομικών του Πανεπιστημιακού Συστήματος Μέρυλαντ, ΗΠΑ. Μέλος της ελληνικής αντιπροσωπείας στην Διάσκεψη του ΟΗΕ για το Δίκαιο της Θάλασσας το 1982 στο Montego Bay . ///Γιώργος Αϋφαντής , ε.τ. Πρέσβης , μέχρι τον Οκτώβριο του 2021 ο πρεσβευτής μας στην Φινλανδία ///Κοσμάς Χρηστίδης , Ναύαρχος ε.α. – Επίτιμος Αρχηγός Γ.Ε.Ν. ///Ιωάννης Μπαλτζώης , Αντιστράτηγος ε.α .– Γεωπολιτικός Αναλυτής ///Δημήτρης Σταθακόπουλος- Νομικός , Δρας Παντείου Πανεπιστημίου ( Οθωμανική Κοινωνία –ιστορία και πολιτισμός ) Συνεργάτης του Εργαστηρίου Τουρκικών και Ευρασιατικών Μελετών ( ΕΤΕΜ ) του Παν.Πειραιά (ΠΑ.ΠΕΙ)\n(88) Η Αναθεωρητική Τουρκία το «zero-sum-game», οι Ελληνικές Θέσεις και η κρίσιμη Σύνοδος του ΝΑΤΟ - YouTube\nΑναρτήθηκε από amethystos στις 9:16:00 μ.μ. 1 σχόλιο:\n«Ὑπέρ βωμῶν καί ἑστιῶν» Νο2 :Γάμοι ὁμοφυλοφίλων, ἰατρική καί θεολογική προσέγγιση\nΧαράλαμπος Ἄνδραλης. Νομικός, Δικηγόρος παρ’ ἈρείῳΠάγῳ Τίτλος ἐκπομπῆς: Γάμοι ὁμοφυλοφίλων, ἰατρική καί θεολογική προσέγγιση Καλεσμένοι: 1. Πρωτοπρεσβύτερος Ἀντώνιος Μπουσδέκης, θεολόγος, μαθηματικός, ἐφημέριος Ἱ.Ν. Ἁγίου Νικολάου Νικαίας, ἱδρυτικό μέλος Ἑστίας Πατερικῶν Μελετῶν 2. Κ. Παναγιώτα Χατζηγιαννάκη, ἰατρός, μέλος τοῦ κινήματος «Μαμά , μπαμπάς καί παιδιά» Περιγραφή: Οἱ ὁμόφυλες σχέσεις θεσμοθετοῦνται ἀπό τήν Πολιτεία καί οἱ διεκδικήσεις τοῦ ΛΟΑΤΚΙ κινήματος γίνονται ὅλο καί πιό πιεστικές. Ὁ π. Ἀντώνιος Μπουσδέκης καί ἡ κ. Παναγιώτα Χατζηγιαννάκη προσεγγίζουν τό θέμα τῆς ὁμοφυλοφιλίας ἀπό ἰατρικῆς καί θεολογικῆς ἄποψης, προσφέροντας μέ σεβασμό καί ὑπευθυνότητα, σοβαρό ἀντίλογο στίς διεκδικήσεις τῶν ΛΟΑΤΚΙ.\n(88) «Ὑπέρ βωμῶν καί ἑστιῶν» Νο2 :Γάμοι ὁμοφυλοφίλων, ἰατρική καί θεολογική προσέγγιση - YouTube\nΑναρτήθηκε από amethystos στις 7:26:00 μ.μ. 1 σχόλιο:\n-Υποχρεωτικό εμβολιασμό / υποχρεωτικό τεστ.\n-Σεξουαλική διαπαιδαγώγηση από τα νήπια.\n-Αποδοχή των ομοφυλόφιλων και εκπαίδευση πάνω σε αυτό.\n-Προετοιμασία για επιχειρηματικότητα, λατρεία χρήματος από την Β Δημοτικού.\n-Ρομποτική με τσιπάκια.\n-Πληροφορική και επέκταση εξ’ απποστάσεως.\n-Αγγλικά απ’ τα νήπια.\n-Υποχρεωτική διετής προσχολική αγωγή.\n-Πλήρης αλλαγή της φιλοσοφίας του σχολείου με απώτερο σκοπό την πλήρη αλλαγή του ήθους και της ψυχοσύνθεσης των παιδιών. Αντί τα σχολεία να αποτελούν πηγή ανάπτυξης και ήθους, ελληνοχριστιανικών αξιών, ψυχικής ηρεμίας και γαλήνης, θα μεταμορφωθούν σε κολαστήρια παιδικών ψυχών.\nΜερικοί λένε. Και τί θα γίνει; Άμα λείψει το παιδί μου από το σχολείο θα φέρουν την αστυνομία στο σπίτι και δεν θα αφήσουν να αποφασίσουμε εμείς για αυτό.\nΗ ίδια ως εκπαιδευτικός (η κυρία δηλαδή) απαντά: Τα παιδιά των γύφτων έχουν το δικαίωμα να λείπουν από το σχολείο τρεις βδομάδες το μήνα και να έρχονται όποτε το θυμούνται μόνο και μόνο για να παίρνουν το επίδομα. Αν όλοι οι γονείς κρατήσουν τα παιδιά στο σπίτι απλώς δεν θα εφαρμοστεί το καινούριο εκπαιδευτικό σύστημα. Ενημερώνω από τώρα γιατί το καλοκαίρι περνάει γρήγορα και αν δεν γίνει καμία ολική καταστροφή ή δεν ξέρω και ‘γω τί άλλο είμαστε να μας κλαιν οι ρέγκες.\nΓονείς. Δεχτήκαμε τη μάσκα στα παιδιά μας. Τα σελφ τεστ. Την απόσταση. Τα αντισηπτικά. Την θερμομέτρηση. Μας δίνεται τώρα μία ευκαιρία να αρνηθούμε τα πάντα.\nΞεκολλήστε τον εγκέφαλό σας από το ‘πρέπει να στείλω το παιδί μου σχολείο για να μάθει γράμματα’, γιατί δεν ευσταθεί. Δεκαέξι χρόνια είμαι στην εκπαίδευση. Έχω γυρίσει όλη την Ελλάδα. Έχω γνωρίσει εκατοντάδες δασκάλους και καθηγητές. Σας το δηλώνω με πάση ειλικρίνεια: Δεν υπάρχουν παιδαγωγοί εδώ και πολλά χρόνια που να γνωρίζουν τον ρόλο τους. Το 95% είναι άθεοι. Το 99% θα έκαναν τα πάντα για να μην χάσουν τα χίλια ευρώ. Οι σωστοί δάσκαλοι έχουν πεθάνει εδώ και πολλά χρόνια.\nΣτην αρχαία Ελλάδα ο γονιός επέλεγε ποιος παιδαγωγός θα διδάξει τα παιδιά του. Αυτό σας λέω μόνο.\nΓίνατε συνεργοί σε πολλά εγκλήματα εις βάρος των παιδιών σας.\nΓονέας δεν είναι αυτός που προσπαθεί να μην λείψει τίποτα από τα παιδιά του. Γονέας είναι αυτός που μαζί με την τροφή του σώματος τρέφει και την ψυχή του παιδιού με πνευματικά εφόδια. Αν δεν είστε ικανοί για αυτό μην κάνετε παιδιά. Αγοράστε σκυλιά.\nΦτάνει πια. Εκπέμπω sos· τα παιδιά σας κινδυνεύουν.»\n"Έχουμε ευθύνη που οφείλουμε όλοι μας να αναλάβουμε απέναντι στους νέους ανθρώπους", ανέφερε ο Αρχιεπίσκοπος Ιερώνυμος με αφορμή την παγκόσμια ημέρα κατά των ναρκωτικών\nἩ σημερινή ἡμέρα λοιπόν εἶναι εὐκαιρία προβληματισμοῦ καί εὐθύνης. Συγκεκριμένα, τῆς εὐθύνης πού ὄφείλουμε ὅλοι μας νά ἀναλάβουμε ἀπέναντι στούς νέους ἀνθρώπους. Νά τολμήσουμε τήν αὐτοκριτική μας, νά θωρακίσουμε τά παιδιά μας μέ ἀρχές καί ἀξίες, νά μήν ἐπιτρέψουμε συμπεριφορές ἀδιαφορίας, νά ἀναζητήσουμε καί πάλι τήν χαμένη οἰκογενειακή θαλπωρή, νά μιλήσουμε στά παιδιά καί τούς νέους –πρῶτα μέ τό παράδειγμά μας κι ἔπειτα μέ τόν λόγο μας– γιά τήν ἀληθινή εὐτυχία τῆς ζωῆς, γιά τό ὑπερούσιο νόημα τοῦ βίου, γιά τήν ἀξία τοῦ ἀγώνα, τῆς διαρκοῦς προσπάθειας, γιά τήν ἐλευθερία, τήν ἀγάπη, τήν κατανόηση, τήν δικαιοσύνη.\nΠώς ὅλα αὐτά μποροῦν νά ὑπάρξουν στήν οἰκογένεια καί στήν κοινωνία μας, πώς τίποτε δέν χάθηκε ὁριστικά, φθάνει νά συνοδοιπορήσουμε μέ τόν Ἀρχηγό τῆς ζωῆς, τόν Ἰησοῦ, ὄχι στόν δρόμο τῶν ψεύτικων παραδείσων, ἀλλά στήν προοπτική τῆς βιώσεως τοῦ ἀληθινοῦ, στόν δρόμο τῆς ἀγάπης καί τῆς συμπόνιας, πού μᾶς δίδαξε ὁ Κύριός μας.\nEΚΘΕΣΗ ΙΔΕΩΝ ΑΠΟ ΕΝΑ ΠΑΡΑΛΛΗΛΟ ΣΥΜΠΑΝ. ΤΟ ΕΚΠΑΙΔΕΥΤΙΚΟ ΠΡΟΓΡΑΜΜΑ ΠΟΥ ΔΙΑΒΑΖΟΥΜΕ ΕΤΟΙΜΑΖΕΙ ΑΚΡΙΒΩΣ ΤΟΥΣ ΜΑΘΗΤΕΣ ΝΑ ΜΠΟΥΝ ΣΤΟΝ ΚΟΣΜΟ ΤΩΝ ΝΑΡΚΩΤΙΚΩΝ, ΗΔΗ ΑΠΟ ΤΗΝ ΕΠΟΧΗ ΤΟΥ ΣΧΟΛΕΙΟΥ.\nΑναρτήθηκε από amethystos στις 7:19:00 μ.μ. Δεν υπάρχουν σχόλια:\nΑναρτήθηκε από amethystos στις 6:38:00 μ.μ. Δεν υπάρχουν σχόλια:\nΚΑΛΛΙΣΤΟΣ ΑΓΓΕΛΙΚΟΥΔΗΣ - Α ΜΕΡΟΣ(2) -επανάληψη\nΣυνέχεια από: Σάββατο 18 Ιουνίου 2022\n211. Αυτή η επιθυμία τής γνώσης τής ουσίας τού Θεού είναι διαβολή απ’ τα χείλη σου. Γιατί κανείς απ’ τους αγγέλους ούτε απ’ τους νουνεχείς ανθρώπους τόλμησε ποτέ όχι μόνο να επιθυμήση την όραση της ουσίας του Θεού, αλλ’ ούτε να την αναπλάση καθ’ οιονδήποτε τρόπο. Και θα σε πείσουν οι ανώτατες στρατιές των αγγέλων, που φέρουν έξι πτέρυγες και πετούν με μόνες τις δυό, και με τις άλλες δυό σκεπάζουν την κεφαλή και επιδεικνύουν με τις κατώτερες δυό τα πόδια, για το ότι διάκεινται απεριέργως και χωρίς πολυπραγμοσύνη προς την απειράκις απείρως απάντων γενητών υπερκειμένην ουσίαν του Θεού, την πάντων αρχήν και κεφαλήν.\n212. «'Οσο κι αν γνωρίζουμε εμείς" λέει "τον Θεό, δεν παυόμαστε απ’ την επιθυμία, αλλ’ επιθυμούμε να τον γνωρίζουμε προσέτι κατ’ ουσίαν, πολύ περισσότερο λοιπόν οι χωριστές ουσίες». Αυτός που τα λέει αυτά αμαρτάνει στους αγγέλους και ψεύδεται. Γιατί κανείς, ούτε κι απ’ τους ανθρώπους που έχουν βέβαια μέτρια τη φρόνηση, δεν θα επιθυμήση ποτέ αυτό το οποίο είναι ακριβώς αδύνατο να αποκτηθή. Πολύ περισσότερο δεν επιθύμησαν εκείνες οι νοητές δυνάμεις, που έχουν κοσμηθή (στολισθή...) με μεγάλη φρόνηση και ευλάβεια, αυτό που γνωρίζουν πως είναι αδύνατον ακριβώς να επιτύχουν. Αλλ’ υπακούοντας στους Έλληνες, κι όχι στην ιερά Γραφή, λέει ο Θωμάς, ότι ο Θεός κατ’ ουσίαν οράται.\n213. Αλλ’ ας πάμε να δούμε τους αγίους, αν λένε πως γνωρίζεται κατ’ ουσίαν ο Θεός, κι αν επιθυμούν να δουν οι άγγελοι την ουσία του Θεού. Λέει λοιπόν για την κατ’ ουσίαν γνώση ο άγιος Μάξιμος· “έχει υπερεξαιρεθή απειράκις απείρως από όλα τα όντα, και τα μετέχοντα και τα μεθεκτά, ο Θεός” (Μάξιμου Ομολογητού, Κεφάλαια διάφορα θεολογικά και οικονομικά). Κι ακόμα· "έχει διορισθή παντελώς άγνωστο στα όντα το θείο". Κι ακόμα·“είναι υπεράρρητη και υπεράγνωστη και απειράκις εξαιρεμένη από κάθε απειρία κατ' ουσίαν η μακαρία θεότης, μη έχοντας αφήσει πίσω της ούτε ίχνος καταλήψεως έστω και ψιλό σ’ αυτούς που είναι μετά απ’ αυτήν, και μη έχοντας επιτρέψει ούτε την έννοια τού πώς ούτε καν περίπου είναι η ίδια και μονάδα και τριάδα σε κάποιο απ’ τα όντα, επειδή ούτε χωρείται απ’ τη φύση του στην κτίση το άκτιστο, ούτε περινοείται (επινοείται ευφυώς...) στα πεπερασμένα το άπειρο” (Μάξιμου Ομολογητού, Περί διαφόρων αποριών των αγίων Διονυσίου και Γρηγορίου).\n214. Και ο Νύσσης· “είναι πάνω από κάθε καταληπτική επίνοια (αντίληψη), ό,τι κι αν είναι αυτό καθ’ αυτό κατ’ ουσίαν, η θεία φύση” (Εις τους Μακαρισμούς). Κι ο άγιος Αθανάσιος·“είναι αδύνατο σε όλα τα γενητά, και κατ’ εξοχήν σ’ εμάς τους ανθρώπους, να μιλήσουμε επάξια για τα άρρητα. Κι είναι πάλι τολμηρό (ριψοκίνδυνο...), ενώ δεν μπορούμε να μιλάμε, να επινοούμε καινότερες λέξεις πάνω σ’ αυτά πέρα (ή: αντίθετα...) από εκείνες των Γραφών” (Προς Σεραπίωνα Επιστολή Α΄).\n215. Αλλά δεν επινοεί απλώς καινότερες λέξεις, αλλ’ αριστοτελικές αντί για εκείνες των Γραφών ο Θωμάς. Γι’ αυτό και πέφτει σε μύριους βόθρους (βάραθρα...) αιρέσεων. Γι' αυτό και λέει πως περινοείται (επινοείται ευφυώς...) απ’ τους αγγέλους ο απερινόητος σε κάθε γενητή φύση, αφού επιθυμούν να βλέπουν κατ' ουσίαν παρά την έννοια, όπως δείξαμε, των ιερών Γραφών. Και λέει για την αγγελική ευλάβεια κι ο μέγας Διονύσιος· “θαυμάζω, ότι και οι πρώτες απ’ τις υπερουράνιες ουσίες, που τόσο υπέρκεινται απ’ όλες τις άλλες, επιθυμούν μεσοπετώντας ευλαβώς, τις θεαρχικές ελλάμψεις· γιατί δεν ρωτούν ευθέως, γιατί είναι ερυθρά τα ιμάτιά σου, αλλά διαπορούν (απορούν πλήρως...) προηγουμένως προς τους εαυτούς τους, επιδεικνύοντας απ' τη μια ότι μαθητεύουν και επιθυμούν τη θεουργική γνώση, και δεν πηδούν απ' την άλλη μπροστά απ' την έλλαμψη που τους παραχωρείται κατά τη θεία πρόοδο” (Περί ουρανίας ιεραρχίας, κεφάλαιο Ζ).\n216. Βλέπεις τί επιθυμούν; όχι τη γνώση της θείας ουσίας, αλλά τη θεουργική γνώση, κι αυτήν με τόσο μεγάλη ευλάβεια. Γιατί μαθητεύουν και ρωτούν, και δεν προπηδούν· γιατί γνωρίζουν με ασφάλεια, ότι “αν υπερπηδήσουν τους όρους τού ορατού που τους δόθηκαν με μέτρο, και επιχειρήσουν τολμηρά να αντικρύσουν τις αυγές (τις λάμψεις...) πάνω απ’ τη σύμφωνη μ’ αυτές όψη (όραση...), το μεν φως δεν θα ενεργήση τίποτα εκτός απ’ τα του φωτός· κι αυτές, επιχειρώντας ατελώς στα τέλεια, δεν θα έχουν φθάσει μεν στα ανοίκεια (ανάρμοστα...), θα αποτύχουν δε, υπερφρονώντας ακόσμως (απρεπώς...) γι’ αυτές τις ίδιες, στο μέτριο (σ' αυτό που έχει το μέτρο...)” (Περί εκκλησιαστικής ιεραρχίας, κεφάλαιο 2, 3).\n217. Πώς τις αναπλάθει λοιπόν ιταμές (θρασείς, αναίσχυντες...) τις νοερές εκείνες δυνάμεις με τόσο μεγάλη αμάθεια ο Θωμάς, ότι επιθυμούν να δούν την ουσία του Θεού; Και καταστρέφει βέβαια την αλήθεια ο δυστυχής. Ανέγνωσε μεν συγκαταλεγόμενος στους χριστιανούς, αν και τους δύσπιστους, τις ιερές Γραφές και τους σύμφωνα μ’ αυτές εξηγητές, ανέγνωσε δε και τον Αριστοτέλη και άλλες ελληνικές γραφές. Και εμπιστευόμενος λιγάκι την ιερή Εκκλησία, συμφώνησε περισσότερο με τον Αριστοτέλη και τις ελληνικές γραφές. Γι’ αυτό και θα βρη, παρατηρώντας κάποιος αυτά που γράφει, και πράγματα που ακολουθούν τα δικά μας, αλλά και πάμπολλα αιρετικά και πλήρη απ’ την ελληνική δόξα (γνώμη...), κι αναμιγνύει έτσι τα άμεικτα ο δυστυχής.\n218. Και λέει ακόμη, πως «δεν υπάρχει κατά κανέναν τρόπο δύναμη στον Θεό. Δεν υπάρχει άρα κάποια σύνθεση σ’ αυτόν». Και πως «είναι αναγκαίο" πάλι "να υπάρχη δύναμη και ενέργεια σε κάθε τι το σύνθετο». Και πως «είναι" ακόμη "η ουσία ή η φύση του ο Θεός. Γιατί είναι αναγκαίο να υπάρχη κάποια σύνθεση σε κάθε τι, το οποίο δεν είναι η ουσία ή η φύση του γι' αυτό το ίδιο». Κι ανήκει ολοφάνερα στην ελληνική πλάνη αυτό.\n219. Και λέει αποκρινόμενη η καθ’ ημάς Εκκλησία· προσέχετε, γιατί απ’ αυτό πλανιέστε, απ’ το ότι αγνοήσατε παντελώς, ότι οι συνθέσεις είναι των εν υποστάσει και όχι των εν ετέρω θεωρουμένων όντων. Και είναι φρόνημα κοινό των θεοσόφων μυσταγωγών της Εκκλησίας αυτό. Και λέει ερωτώμενος απ’ τους Έλληνες, « αν έχη ο Θεός υπόσταση που υπάρχει και βουλή που ενυπάρχει και υιό που υπάρχει, πώς ονομάζεται συναποτελούμενος από τόσα πολλά απλός », ο άγιος Ιουστίνος· « δεν υπάρχει ( εστί ) σύμφωνα με την κτιστή φύση, ώστε να εννοηθή σε σύνθεση το ότι υπάρχει και το ότι έχει ο Θεός. Αλλ’ όπως υπάρχει όντας πάνω απ’ τη φύση, έτσι είναι και το ότι υπάρχει και το ότι έχει πάνω απ’ τη σύνθεση » ( Αποκρίσεις προς Ορθοδόξους ρμδ΄).\n220. Όπως λέει, ερχόμενος στον εαυτό του, κι ο ίδιος ο Θωμάς· « ενυπάρχουν όλα στην αγαθότητα τού Θεού. Γιατί υπάρχουν σύμφωνα με τον δικό του τρόπο τα άλλα σ' αυτόν, χωρίς ύλη δηλαδή τα υλικά και ενιαία τα πολλά. Απομένει λοιπόν να μην πολλαπλασιάζη τη θεία ουσία το πλήθος των θελητών». Κι ακόμα· « δεν εισάγει πλήθος στη θεία ουσία το πλήθος των νοητών, ούτε σύνθεση στον νού του. Δεν εισάγει άρα είτε διαφορά στη θεία ουσία είτε σύνθεση στη θέλησή του το πλήθος των θελητών ».\n221. Κι ακόμα· « υπάρχει ευφροσύνη και χαρά στον Θεό και δεν μάχονται τη θεία τελειότητα ή απλότητα ». Κι ακόμα· « ενυπάρχουν οι τελειότητες όλων των όντων στον Θεό, όχι σύμφωνα με κάποια σύνθεση, αλλά σύμφωνα με την ενότητα τής απλής ουσίας ». Κι ακόμα· « δεν εναντιώνεται στη θεία απλότητα, αν αναφέρονται περισσότερες σχέσεις σ’ αυτόν, αν και δεν φανερώνουν την ουσία του, επειδή ακολουθούν τον τρόπο της επίνοιας· γιατί δεν εμποδίζει τίποτα, να εννοή πολλά και με πολλούς τρόπους, τον δικό μας νου, που να αναφέρονται στο καθ’ αυτό απλό όν και να θεωρή έτσι σε πολύτροπη σχέση το απλό εκείνο· γιατί όσο περισσότερο είναι κάτι απλό, τόσο μεγαλύτερη είναι η δύναμή του και είναι αρχή περισσοτέρων, και νοείται περισσότερο αναφερόμενο με πολλούς τρόπους (και τούτου μάλλον πολλαχώς νοείται αναφερόμενον)».\n222. Κι ακόμα· « μπορεί να συναντήσης κάθε τελειότητα της κτίσης στον Θεό, αλλά κατά διαφορετικό, υψηλότερο τρόπο · γιατί κατηγορούνται μαζί στον Θεό και στα άλλα πράγματα, όσα απ’ τα ονόματα φανερώνουν απολύτως ( απολελυμένως ) και χωρίς κάποιαν ένδεια κάποιαν τελειότητα, όπως ακριβώς η αγαθότητα, η σοφία, το είναι και τα παρόμοια ». Κι ακόμα· « δεν εναντιώνονται στη θεία απλότητα η θεία τελειότητα και το πλήθος των άλλων των ονομάτων, που λέγονται για τον Θεό. Γιατί είπαμε πως απονέμονται κατ' αυτόν τον τρόπο όλες οι τελειότητες που συναντάμε στα άλλα πράγματα στον Θεό, όπως ακριβώς συναντώνται στις ιδιαίτερές τους αιτίες τα αποτελέσματα, όπως ακριβώς στον ήλιο η θέρμη ».\n223. Και λέει πάλι, έχοντας μεταστραφή στη διάνοια˙\n« φανερώνεται σαν κάτι που δεν υφίσταται μεν ( ως ουχ υφεστός σημαίνει ) η αγαθότητα, ως σύνθετο δε το αγαθό». Και πάλι˙ « δεν υπάρχει τίποτα εκτός ( παρά ) απ’ την ουσία του στον Θεό ». Και λέει μετά, ερχόμενος στον εαυτό του˙ « συναντά ( ευρίσκει ) σύμφωνα με διάφορες νοήσεις διάφορα ονόματα ο νους, τα οποία αποδίδει στον Θεό. Και συμβαίνει έτσι να μην είναι, επειδή δεν τα αποδίδει σύμφωνα με τον ίδιον λόγο, αυτά πολυώνυμα, αν και φανερώνουν ένα παντελώς πράγμα ». Κι ακόμα˙ « δεν μπορεί να υπάρχη άπειρη δύναμη σε πεπερασμένη ουσία˙ δεν έχει δε πεπερασμένη την ενεργητική δύναμη ο Θεός ˙ γιατί κινεί τον άπειρο χρόνο, το οποίο δεν μπορεί να υπάρχη ( είναι ), παρά με άπειρη δύναμη. Απομένει να είναι λοιπόν άπειρη η ουσία του Θεού ». Κι ακόμα˙ « απομένει λοιπόν να μην είναι πεπερασμένη, αλλά άπειρη η δύναμη του Θεού, που δεν προϋπέθεσε καμμιά δύναμη, και να είναι έτσι και η ουσία άπειρη ».\n224. Αν έχουν λοιπόν αυτόν τον τρόπο, όπως βέβαια και έχουν, αυτά και οράται στην άπειρη ουσία του Θεού η άπειρη του Θεού δύναμη, είναι φανερό πως είναι ψέμμα, αυτό ακριβώς που λέει αλλού, ότι « δεν υπάρχει κατά κανέναν τρόπο δύναμη στον Θεό ». Κι αλλού· « δεν υπάρχει τίποτα εκτός ( παρά ) απ’ την ουσία του στον Θεό », παρ’ όλο που λέει αυτός ο ίδιος βέβαια πάλι, πως « δεν απουσιάζει καμμιά τελειότητα, που να συναντάται σε κάποιο γένος των όντων, απ' τον Θεό ». Είναι ολοφάνερα αντίφαση και ανατροπή των δικών του αναμεταξύ τους αυτά. Γιατί συμφωνούν τα μεν με τους Έλληνες, τα δε με την καθολική Εκκλησία. Γιατί είναι δόγμα και αληθέστατη απόφαση της ιερής Εκκλησίας το το να θεωρείται δύναμη και ενέργεια στον απειροδύναμο Θεό, ανήκουν δε στην ελληνική φατρία και το κατ' αυτήν ψεύδος τα «είναι η ουσία του ή η φύση του ο Θεός » και «είναι Θεός ό,τι κι αν έχη ο Θεός » και « δεν υπάρχει κατά κανέναν τρόπο δύναμη στον Θεό » και « δεν είναι άλλο η δύναμη απ’την ουσία του στον Θεό».\nΑναρτήθηκε από amethystos στις 4:22:00 μ.μ. Δεν υπάρχουν σχόλια:\nΕτικέτες Ο Κάλλιστος Αγγελικούδης αναλύει και σχολιάζει το κατά των Ελλήνων βιβλίο του Θωμά Ακινάτη\nΣυνέχεια από:Πέμπτη 23 Ιουνίου 2022\nΘΩΜΑΣ ΑΚΙΝΑΤΗΣ-ΠΝΕΥΜΑΤΙΚΟΣ ΔΙΔΑΣΚΑΛΟΣ.\nΤΟΥ Jean-Pierre Torrell.\nΚεφάλαιο VII : Ας μιλήσουμε για το Άγιο Πνεύμα!\nΗ ΖΩΗ ΣΤΟ ΠΝΕΥΜΑ.\nΜέχρις εδώ ο Ακινάτης περιορίσθηκε στην περιγραφή των "φυσικών" αποτελεσμάτων τού Πνεύματος τά οποία εργάζονται στην κτίση, την σωματική ή την άψυχη. Μόνον σ' ένα δεύτερο κεφάλαιο επεξεργάζεται την λογική κτίση και περιγράφει μ' έναν μεγάλο πλούτο λεπτομερειών και μία αφθονία αγιογραφικών χωρίων, όπως το συνηθίζει, αυτό που αποδίδεται στο Άγιο Πνεύμα στις σχέσεις μας με τον Θεό. Με ένα λεξιλόγιο που μας είναι πλέον οικείο μπορούμε να δηλώσουμε πώς, αφού είδαμε αυτό που απορρέει από την απέραντη παρουσία του Θεού στον Κόσμο, φτάνουμε τώρα σ' ένα νέο τρόπο παρουσίας του Θεού στον κόσμο, φτάνουμε τώρα σ' έναν νέο τρόπο παρουσίας, που είναι κατά την Χάρη! «Επειδή το Άγιο Πνεύμα προοδεύει σαν αγάπη, μία αγάπη με την οποία ο Θεός αγαπά τον εαυτό του...και δεδομένου ότι αγαπώντας τον Θεό αφομοιωνόμαστε σ'αυτή την αγάπη, λέμε πώς το Άγιο Πνεύμα μάς δόθηκε από τον Θεό! Γι' αυτό ο Απόστολος βεβαιώνει: "ὅτι ἡ ἀγάπη τοῦ Θεοῦ ἐκκέχυται ἐν ταῖς καρδίαις ἡμῶν διὰ Πνεύματος ἁγίου τοῦ δοθέντος ἡμῖν"(Ρωμ 5,5)»(SCG IV 21, n. 3575).\nΑκόμη μία φορά δέν μπορούμε παρά να παρατηρήσουμε την σταθερότητα με την οποία ο Ακινάτης επιστρέφει στο σημείο της εκκινήσεως του: Είναι η πρόοδος του πνεύματος σαν Αγάπη που θεμελιώνει αντικειμενικώς τις αναλογίες που είναι έτοιμος να αναπτύξει.\nΚαι διευκρινίζει ακόμη περισσότερο: «ότι είναι απαραίτητο να γνωρίζουμε πώς, όλο αυτό που έρχεται σε μας από τον Θεό, αναφέρεται σ'αυτόν σαν παραδειγματικό του ποιητικό αίτιο. Και τό ότι ο Θεός είναι ποιητικό αίτιο είναι αυτονόητο, διότι τίποτε από όσα υπάρχουν δέν έρχεται στο Είναι παρά μόνον μέσω τής δυνάμεως του. Παραδειγματικό αίτιο είναι εξίσου αυτονόητο, διότι κάθε τελειότης αντικατοπτρίζει μία κάποια μίμηση της ουσίας του. Αυτό ισχύει όμως εξίσου για τα τρία πρόσωπα. Επομένως θα είναι διά της αναλογίας που ο "λόγος" της σοφίας αποδίδεται στον Υιό, δεδομένου ότι αυτός είναι αντιπροσωπευτικός με ιδιαίτερο τρόπο. Εξίσου, η αγάπη με την οποία αγαπούμε τον Θεό είναι αντιπροσωπευτική ειδικώς του Αγίου Πνεύματος. Γι'αυτό λέμε πώς το έλεος κατοικεί σ' εμάς ιδιαιτέρως μέσω του Αγίου Πνεύματος, παρότι είναι ένα κοινό αποτέλεσμα στον Πατέρα, στον Υιό και στο Άγιο Πνεύμα»(SCG IV 21, n. 3576).\nΜας θυμίζει λοιπόν πρώτα απ'όλα πώς η Θεία πράξη δέν περιορίζεται στην δημιουργία αυτού που καλεί στην ύπαρξη. Αυτή είναι επίσης που συντηρεί όλα τα πράγματα στο Είναι. Και αυτό εικάζεται οπωσδήποτε από το γεγονός πώς ο Θεός είναι παρών παντού όπως ακριβώς ο πράττων είναι παρών στο αποτέλεσμά του.\nΤο πρώτο αποτέλεσμα της παρουσίας μέσα μας του δώρου του Θεού που είναι η αγάπη συνίσταται λοιπόν στην παρουσία του ίδιου του δωρίσαντος, τού Αγίου Πνεύματος και με αυτό, ολοκλήρου της Αγίας Τριάδος η οποία έρχεται να κατοικήσει στην ψυχή του δικαίου. Οπουδήποτε και αν συναντήσουμε το δόγμα της Χάριτος ή του Αγίου Πνεύματος, μας εκπλήσσει η αμεσότητα με την οποία φθάνουμε, με τον Ακινάτη, στην αλήθεια, ταυτόχρονα στοιχειώδη και υπέρτατη, την οποία οι Μυστικοί όλων των χρόνων τοποθέτησαν στο αποκορύφωμα της εμπειρίας των. Ο Ακινάτης όμως δέν σταματά εδώ και υπογραμμίζει με δύναμη την συμπληρωματική αλήθεια:\n«Είναι φανερό πώς ο Θεός αγαπά πάνω απ' όλα αυτούς τους οποίους έκανε φίλους του μέσω τού Αγίου Πνεύματος. Διότι μόνον μία τόσο μεγάλη αγάπη μπορούσε να προσφέρει ένα τέτοιο αγαθό... Έτσι λοιπόν, δεδομένου ότι κάθε αγαπώμενο όν κατοικεί σ'αυτόν που το αγαπά, είναι αναγκαίο διά της ενεργείας του Αγίου Πνεύματος όχι μόνον ο Θεός να κατοικεί σε εμάς αλλά και εμείς να κατοικούμε στον Θεό. Από εδώ και οι λόγοι του Αγίου Ιωάννη (1 Ιωάν 4,16): "ο μένων εν τη αγάπη εν τω Θεώ μένει και ο Θεός εν αυτώ! και εν τούτω γινώσκομεν ότι εν αυτώ μένομεν και αυτός εν ημίν, ότι εκ του πνεύματος αυτού δέδωκεν ημίν"»(SCG IV 21, n. 3577).\nΘα πρέπει να'χουμε κατά νού μας το προηγούμενο χωρίο όταν θα μιλήσουμε σε λίγο για την κοινωνία των αγίων και για την "αισθηματική αμοιβαία ενύπαρξη" η οποία ενώνει μεταξύ τους όλα τα μέλη τής Εκκλησίας. Αυτή η τεχνητή λέξη, με την οποία η θεολογία μάς δείχνει την αμοιβαία παρουσία των τριών προσώπων μέσα στην άρρητη ενότητα τής Τριάδος, μπορεί να χρησιμοποιηθεί για να εκφράσει επίσης πώς πραγματοποιεί η Εκκλησιαστική κοινωνία, στο κτιστό της επίπεδο, κάτι από την άφατη ενδοτριαδική μετακίνηση και ανταλλαγή. Στην πραγματικότητα είναι ο ίδιος ο ορισμός της Φιλίας, τον οποίο ξεσηκώνει ο Ακινάτης από τον Αριστοτέλη, τοποθετώντας τον στην υπηρεσία τής δικής του συλλήψεως, επιτρέποντάς του να σκεφτεί αυτό το μυστήριο. Είναι η ίδια καταγραφή τής αγάπης-φιλίας που χρησιμοποιείται ακόμη βαθύτερα για να προσπαθήσει να κατανοήσει καλύτερα όλα όσα συμπεριλαμβάνει αυτός ο τρόπος αντιλήψεως των πραγμάτων.\n«Είναι ίδιον τής φιλίας ένας να φανερώνει στον φίλο τα μυστικά του. Επειδή η φιλία δημιουργεί μία συναισθηματική κοινωνία και κάνει τις δύο καρδιές να χτυπούν σαν μία, αυτό που εμπιστευόμαστε στον φίλο μοιάζει να μήν εγκαταλείπει ποτέ την καρδιά μας. Γι'αυτό και ο Κύριος, μπορούσε να πεί στους μαθητές του (Ιωάν 15,15): "ὑμᾶς δὲ εἴρηκα φίλους, ὅτι πάντα ἃ ἤκουσα παρὰ τοῦ πατρός μου ἐγνώρισα ὑμῖν". Γι'αυτό επειδή το Άγιο Πνεύμα μας καθιστά φίλους του Θεού, είναι συμφέρον να του αποδώσουμε την αποκάλυψη των Θείων μυστηρίων στους ανθρώπους. Αυτό εξάλλου δηλώνει και ο Απ. Παύλος (1 Κορ 2,9): "ἃ ὀφθαλμὸς οὐκ εἶδε καὶ οὖς οὐκ ἤκουσε καὶ ἐπὶ καρδίαν ἀνθρώπου οὐκ ἀνέβη, ἃ ἡτοίμασεν ὁ Θεὸς τοῖς ἀγαπῶσιν αὐτόν. ἡμῖν δὲ ὁ Θεὸς ἀπεκάλυψε διὰ τοῦ Πνεύματος αὐτοῦ". Και επειδή βάσει αυτού που γνωρίζει μπορεί να μιλήσει ο άνθρωπος μπορούμε να αποδώσουμε στο Άγιο Πνεύμα το γεγονός ότι ο άνθρωπος μπορεί να μιλήσει για τα Θεία μυστήρια. Και από εδώ βλέπουμε και την ομολογία του Αγίου Πνεύματος στο Σύμβολο της πίστεως: "Το λαλείσαν διά των προφητών"»(SCG IV 21, n. 3578).\nΑνακαλύπτοντας σιγά-σιγά όλα τα οφέλη τα οποία προκύπτουν από την φιλία την οποία διατηρεί ο Θεός μαζί μας μέσω του Αγίου Πνεύματος, περάσαμε έτσι από την φανέρωση της Θείας εσωτερικότητος, στην φανέρωσή της στους πολλούς. Και ο Ακινάτης μπορεί να επικαλεστεί πολλά χωρία της Βίβλου τα οποία αποδίδουν την έμπνευση του Αγίου Πνεύματος. Επιπλέον ένα από τα μεγαλύτερα χαρακτηριστικά τής διδασκαλίας του για την προφητεία συνίσταται στο γεγονός ότι η προφητική αγγελία πρέπει να προηγείται αναγκαίως από μία εσωτερική εμπειρία στην οποία ο προφήτης δέχεται την αποκάλυψη αυτού που πρέπει να αναγγείλει.\nΑυτό το τελευταίο δεδομένο εκφράζει ένα είδος γενικού νόμου ο οποίος εφαρμόζεται σε κάθε αγγελία του Λόγου, σε οποιονδήποτε και αν έχει την ευθύνη της. «Ο κήρυκας πρέπει να εγκαταλείψει τον μυστικό του διαλογισμό για να πραγματοποιήσει το κήρυγμα του. Και πράγματι πρέπει να προσλάβει κατ' αρχάς στον διαλογισμό του αυτό που πρέπει να διαδώσει με το κήρυγμα». Αυτή η πρόταση, παρμένη από μία ομιλία, αντικατοπτρίζει μία από τις θεμελιώδεις του Θέσεις και είναι η ίδια που βρίσκουμε σε ένα διάσημο χωρίο της summa του όπου περιγράφει το ιδανικό τού Ιεροκήρυκα δομινικανού καλόγερου.\n«Η πρακτική ζωή η οποία απορρέει από την πληρότητα του διαλογισμού, όπως συμβαίνει με την διδασκαλία και το κήρυγμα, προτιμάται από την αποκλειστική θεωρητική ζωή. Όπως είναι ανώτερο να φωτίζεις παρά να λάμπεις μόνον, έτσι είναι προτιμότερο να μεταδώσεις στους άλλους αυτό που απέκτησες στην θεωρία παρά να διαλογίζεσαι μόνον»(ST IIa IIae q. 188 a. 6).\nΉταν σημαντικό λοιπόν να δούμε, πρίν επιστρέψουμε στο Κατά των Ελλήνων, πώς εδώ κι' εκεί βρίσκουμε μία σταθερή κίνηση, η καταγωγή τής οποίας τοποθετείται σε μία εσωτερική κοινωνία ζωής με το Άγιο Πνεύμα. [Είναι τόσο παιδαριώδης αυτή η κοινωνία ζωής που σχεδόν φτάνουμε να ευγνωμονούμε τον Διαφωτισμό του Κάντ, που θέτει σαν σκοπό του την ωριμότητα αυτού τού μικρομέγαλου φαντασιοκόπου, που συνεχίζει να παρασύρει ακόμη τους Δυτικούς με τα αυτονόητα που έχει στις συλλογές του]. Επιστρέφοντας όμως στην δική μας ανάγνωση, είναι ανάγκη να επανέλθουμε στον τρόπο με τον οποίο ο Ακινάτης αναπτύσσει αυτή την επίκληση του στην φιλία και στην εμπειρία της. Έτσι θέλει να προχωρήσει πέρα από τα "καλά λόγια", τις εμπιστευτικές κουβέντες των φίλων και εκφράζεται μ'αυτόν τον τρόπο: «Ανήκει όμως στην φιλία επίσης όχι μόνον να φανερώνει στους φίλους τα μυστικά της, λόγω της συναισθηματικής ενότητος, αλλά αυτή η ενότης απαιτεί επίσης την κοινοποίηση στον φίλο ακόμη και αυτού που κατέχουμε. Καθότι ένας φίλος είναι για έναν άνθρωπο "ένας άλλος εαυτός", είναι λοιπόν αναγκαίο να προνοήσουμε για τον φίλο δίνοντας του όλα όσα κατέχουμε. Από εδώ προκύπτει και αυτός ο ορισμός της φιλίας "Να επιθυμούμε και να πραγματοποιούμε το αγαθό του φίλου". Όπως γράφει και στην 1 Ιωάν 3,17: "ὃς δ᾿ ἂν ἔχῃ τὸν βίον τοῦ κόσμου καὶ θεωρῇ τὸν ἀδελφὸν αὐτοῦ χρείαν ἔχοντα καὶ κλείσῃ τὰ σπλάγχνα αὐτοῦ ἀπ᾿ αὐτοῦ, πῶς ἡ ἀγάπη τοῦ Θεοῦ μένει ἐν αὐτῷ; (Οποίος όμως έχει τα αγαθά του κόσμου που κάμνουν άνετον την ζωήν και βλέπει τον αδελφόν του να έχη ανάγκην, κλείσει δε τα σπλάγχνα του και μείνει αναίσθητος εις την δυστυχίαν εκείνου, πως είναι δυνατόν η αγάπη του Θεού να μένη μέσα του;)". Αυτό όμως συμβαίνει πάνω απ' όλα στον Θεό, για τον οποίο η θέληση σημαίνει ενέργεια. Να λοιπόν γιατί είναι ωφέλιμο να δηλώσουμε πώς όλα τα δώρα του Θεού μάς παραχωρούνται διά του Αγίου Πνεύματος!»(SCG IV 21, n. 3579).\nΕδώ βρίσκουμε εκφράσεις οι οποίες ανήκουν στην θεωρία τού Αριστοτέλη, τις οποίες ο Ακινάτης υιοθετεί ευχαρίστως όταν μιλά για την αγάπη του Θεού για μας, και τις οποίες θα ξανασυναντήσουμε στο δόγμα του περί της κοινωνίας των Αγίων (Ηθ. Νικομ. 1166 α, 1159 b 32). Όταν λοιπόν υπολογίζει τα αγαθά του Θεού τα οποία πρέπει να μας κοινωνήσει λόγω της φιλίας του μαζί μας, ο Ακινάτης αναφέρεται πρίν απ' όλα, χωρίς κανένα δισταγμό στην ευτυχία των Θείων καρπών, που ανήκουν στον Θεό λόγω της ίδιας του της φύσεως.\n«Προκειμένου ο άνθρωπος να αποκτήσει την ευτυχία είναι αναγκαίο πρίν απ' όλα να αποκτήσει την ομοίωση με τον Θεό μέσω κάποιων πνευματικών ποιοτήτων, με τις οποίες πράττει στην συνέχεια σε συμφωνία μαζί τους, και τελικώς θα αποκτήσει και την ποθούμενη ευτυχία. Έτσι, τα πνευματικά δώρα μάς δίνονται διά της ενέργειας του Αγίου Πνεύματος, επομένως εμείς αποκτούμε την ομοίωση με το Θεό και καθιστάμεθα ικανοί να πράξουμε το αγαθό διά της ενέργειας τού Αγίου Πνεύματος και ένεκεν Αυτού βρίσκουμε ανοιχτή την οδό πρός την Ευτυχία. Ο Απόστολος μας υπενθυμίζει ακριβώς αυτό το τριπλό στάδιο (2 Κορ 1, 21-22): "ὁ δὲ βεβαιῶν ἡμᾶς σὺν ὑμῖν εἰς Χριστὸν καὶ χρίσας ἡμᾶς Θεός, ὁ καί σφραγισάμενος ἡμᾶς καὶ δοὺς τὸν ἀρραβῶνα τοῦ Πνεύματος ἐν ταῖς καρδίαις ἡμῶν". Και ακόμη (πρός Εφεσ 1,13): "καὶ ὑμεῖς ἀκούσαντες τὸν λόγον τῆς ἀληθείας, τὸ εὐαγγέλιον τῆς σωτηρίας ὑμῶν, ἐν ᾧ καὶ πιστεύσαντες ἐσφραγίσθητε τῷ πνεύματι τῆς ἐπαγγελίας τῷ ἁγίῳ, ὅς ἐστιν ἀρραβὼν τῆς κληρονομίας ἡμῶν, εἰς ἀπολύτρωσιν τῆς περιποιήσεως, εἰς ἔπαινον τῆς δόξης αὐτοῦ"! Η σφραγίδα μοιάζει να αναφέρεται στην εν-τύπωση της ομοιώσεως, το Χρίσμα στην ικανότητα που προσφέρεται στον άνθρωπο και στην προδιάθεσή του για αγαθές πράξεις ο αρραβών στην ελπίδα η οποία μας κατευθύνει στην ουράνια κληρονομιά, στην τέλεια ευτυχία!»(SCG IV 21, n. 3580).\nΣΧΟΛΙΟ: Γιά νά κατανοήσουμε τόν σκοπό τής αγαπολογίας, όπως καί τήν πρόθεση όσων ανησυχούν γιά τόν τονισμό τής αμαρτίας στήν σύγχρονη θεολογία, άς πούμε ότι ο άνθρωπος, όπως μάς είπε ο Κύριος, μπορεί νά δεί τήν τρίχα στό μάτι τού άλλου αλλά δέν μπορεί νά δεί τό παλούκι στό μάτι τό δικό του. Ας πούμε επίσης ότι αυτός ο νόμος είναι καί η ελπίδα μας νά έλθουμε είς εαυτόν καί νά μετανοήσουμε. Ο Οικουμενισμός όμως θέλοντας νά καταργήσει τήν άφεση τών αμαρτιών γιά νά επιβάλλει τήν ευχαριστιακή εκκλησιολογία, διά τής αγαπολογίας καί τής ανοχής τής διαφορετικότητος, θέλει νά μάς ακυρώσει αυτόν ακριβώς τόν νόμο τής πτώσεως, πού μάς δίνει τήν ελπίδα τής επιστροφής μας στόν Κύριο. ΝΑ ΜΗΝ ΜΠΟΡΟΥΜΕ ΠΛΕΟΝ ΝΑ ΔΟΥΜΕ ΤΗΝ ΤΡΙΧΑ, ΑΚΡΙΒΩΣ, ΣΤΟ ΜΑΤΙ ΤΟΥ ΑΛΛΟΥ. ΑΚΥΡΩΝΟΝΤΑΣ ΤΗΝ ΜΕΤΑΝΟΙΑ.\n"Οπουδήποτε και αν συναντήσουμε το δόγμα της Χάριτος ή του Αγίου Πνεύματος". Μας θυμίζει λοιπόν πρώτα απ'όλα πώς η Θεία πράξη δέν περιορίζεται στην δημιουργία αυτού που καλεί στην ύπαρξη. Αυτή είναι επίσης που συντηρεί όλα τα πράγματα στο Είναι. Και αυτό εικάζεται οπωσδήποτε από το γεγονός πώς ο Θεός είναι παρών παντού όπως ακριβώς ο πράττων είναι παρών στο αποτέλεσμά του.\nΗ ΟΡΘΟΔΟΞΗ ΘΕΟΛΟΓΙΑ ΚΑΙ ΠΙΣΤΗ ΔΕΝ ΥΦΙΣΤΑΤΑΙ ΠΛΕΟΝ . ΟΛΑ ΟΣΑ ΜΑΣ ΑΝΑΚΟΙΝΩΣΕ Ο κ. ΞΙΩΝΗΣ ΕΙΝΑΙ ΑΠΛΩΣ copy paste ΤΟΥ ΑΚΙΝΑΤΗ. ΑΠΛΩΣ ΜΕ ΤΗΝ ΒΟΗΘΕΙΑ ΤΩΝ ΡΩΣΩΝ ΤΗΣ ΔΙΑΣΠΟΡΑΣ ΕΠΕΙΔΗ ΟΝΟΜΑΣΤΗΚΕ ΤΟ ΑΓΙΟ ΠΝΕΥΜΑ ΠΡΟΟΔΟΣ ΤΗΣ ΑΓΑΠΗΣ ΚΑΙ ΕΠΕΙΔΗ ΟΙ ΑΚΤΙΣΤΕΣ ΕΝΕΡΓΕΙΕΣ ΕΙΝΑΙ ΠΡΟΟΔΟΙ ΤΗΝ ΟΥΣΙΑΣ, ΤΑΥΤΙΣΤΗΚΑΝ ΜΕ ΤΟ ΑΓΙΟ ΠΝΕΥΜΑ.\nΑναρτήθηκε από amethystos στις 3:46:00 μ.μ. Δεν υπάρχουν σχόλια:\nΕτικέτες «Το σχολείο των σχολίων», Ξιώνης, ΠΕΡΙ ΑΓΑΠΟΛΟΓΙΑΣ-ΘΩΜΑΣ ΑΚΙΝΑΤΗΣ-ΠΝΕΥΜΑΤΙΚΟΣ ΔΙΔΑΣΚΑΛΟΣ-Jean-Pierre Torrell\nΒ.Πούτιν: «Έχουμε 50 εκατ. τονους σιτηρά για να μη...\nΚώστας Γρίβας: Οφείλουμε να κτυπήσουμε πρώτοι την ...\nΗ Αναθεωρητική Τουρκία το «zero-sum-game», οι Ελλη...\n«Ὑπέρ βωμῶν καί ἑστιῶν» Νο2 :Γάμοι ὁμοφυλοφίλων, ἰ...\nΕφιαλτικό μήνυμα εκπαιδευτικού προς γονείς για την...\nΗ ΕΚΤΡΩΣΗ, Η ΒΑΣΤΙΛΗ, Η ΒΑΝΔΕΑ ΚΑΙ Ο ΜΑΡΚΗΣΙΟΣ ΝΤΕ...\nΑμβλώσεις: Αποτροπιασμό, οργή και φόβο νιώθει ο πλ...\nΔημήτρης Φιλιππίδης: Τι θα κάνουν οι Αμερικανοί αν...\nPaul Craig Roberts : Το ΝΑΤΟ μεθοδεύει άμεση επίθε...\nΟ Τουρκόφιλος Τζόνσον ζήτησε από τον Μητσοτάκη να ...\nΒΡOΜΟΛΟΓΑ ΚΑΙ ΝΕΟ-ΝΟΜΑΔΙΣΜΟΣ\nANIMUS ΚΑΙ ANIMA – Δύο δοκίμια της Εmma Yung(5)\nMarie Louise von Franz --- Puer aeternus (16)\nΗ ΕΠΑΝΑΚΤΗΣΗ ΤΗΣ ΕΛΕΥΘΕΡΙΑΣ (6)\nΜὴν τὴν φοβάστε τὴν Τουρκιὰ.\nΓέρων Αρσένιος: Αγωνίσου ώστε την ώρα του θανάτου ...\n''Η Άγκυρα έχει λόγους να φοβάται-Τουρκική ήττα θα...\nΠαραμύθα τέλος με Τουρκία! | Γιώργος Φίλης (23-6-...\nΙΣΤΟΡΙΑ ΤΟΥ ΕΛΛΗΝΙΚΟΥ ΠΟΛΙΤΙΣΜΟΥ (127)\nΗ ΚΛΗΡΟΝΟΜΙΑ ΤΟΥ ΑΥΓΟΥΣΤΙΝΟΥ ΚΑΙ Ο ΘΩΜΑΣ ΑΚΙΝΑΤΗΣ (2)\nCornelia de Vogel -- «Εγώ ειμι ο Ων» (5)\nΠΕΡΙ ΑΓΑΠΟΛΟΓΙΑΣ - ΘΩΜΑΣ ΑΚΙΝΑΤΗΣ-ΠΝΕΥΜΑΤΙΚΟΣ ΔΙΔΑ...\nΓ. Αδαλής : Οι αθέατες όψεις των «κερδών» στην Ενε...\nΤα ονομαστήρια του Ιερώνυμου στη Ζάλτσα και οι εκλ...\nΔημήτρης Λιάτσος: Το παραμύθι της απομονωμένης Ρωσ...\nΕκτίμηση της επίσκεψης Βαρθολομαίου στο Άγιον Όρος...\nΥΠΕΡΒΑΤΙΚΗ ΑΝΘΡΩΠΟΛΟΓΙΑ ΚΑΙ ΥΦΙΣΤΑΜΕΝΟΙ ΤΡΟΠΟΙ ΤΗΣ...\nΝικόλαος Ρενέ Ενί: Από τον κόσμο της ανελευθερίας ...\nΟι θεολογικές καταβολές της Νεωτερικότητας(4)\n«ΧΤΥΠΩ ΤΗΝ ΠΟΡΤΑ ΤΟΥ ΘΕΟΥ ΧΤΥΠΩ ΤΟΥ ΠΑΡΑΔΕΙΣΟΥ» - ...\nΌ,τι κι αν συμβαίνει, το ξέρει ο Θεός, το επιτρέπε...\nΟ Αγ. Ιωάννης ο Ρώσος προσγείωσε το αεροπλάνο;\nΚώστας Γρίβας: Οι Δυτικοί αρχίζουν να κατανοούν ότ...\nΕλληνοτουρκική κρίση: Έρχεται σαν κατάφωτο υπερωκε...\nΣυνεργώντας στὴ μωρία τοῦ Σταυροῦ\nΤΟ "ΚΑΚΟ ΣΤΟΝ ΘΕΟ" (6)\nTΟ ΑΓΙΟ ΠΝΕΥΜΑ ΣΤΗ ΘΕΟΛΟΓΙΑ ΤΟΥ ΑΓΙΟΥ ΣΥΜΕΩΝ ΤΟΥ Ν...\nΠΡΟΩΡΕΣ ΕΚΛΟΓΕΣ ΤΟ ΦΘΙΝΟΠΩΡΟ;\nBαρυσήμαντη παρέμβαση Stiglitz: Γιατί οι ΗΠΑ θα ητ...\nΘα χτυπήσει και θα είναι μικρό νησί στη καρδιά του...\nΓιάννης Μάζης: Πότε πιθανολογείται θερμή έκρηξη. Α...\nΓΙΑΤΙ ΤΟ ΑΤΟΜΟ; ΗΤΑΝ ΤΟ ΥΠΟΚΕΙΜΕΝΟ ΑΝΑΠΟΦΕΥΚΤΟ; (1)\nΣΤΙΣ ΠΗΓΕΣ ΤΗΣ ΝΕΩΤΕΡΙΚΗΣ ΘΕΟΛΟΓΙΑΣ (Νεοορθοδοξίας...\n20 Ιουνίου η μνήμη του Αγίου Νικολάου του Καβάσιλα...\nΤο σχέδιο δημιουργίας της γκρίζας φυλής και του Με...\nΜάζης Ι.: Είναι πολύ ανησυχητικό που σύμμαχοι στο ...\nΠΑΠΙΚΗ ΔΟΓΜΑΤΙΚΗ-ΠΕΡΙ ΜΑΡΙΟΛΟΓΙΑΣ (3)\nΣΤΙΣ ΠΗΓΕΣ ΤΗΣ ΝΕΩΤΕΡΙΚΗΣ ΘΕΟΛΟΓΙΑΣ (ΙI)\nΤο όνομα του Χριστού | Γέφυρα μεταξύ ανθρώπων & Θε...\nΑντιπρόταση - Δ. ΚΟΥΒΕΛΑΣ- 17/6/2022\nΕΠΙΤΑΧΥΝΕΤΑΙ ΤΟ ΞΕΠΟΥΛΗΜΑ ΤΗΣ ΕΛΛΑΔΑΣ\nΟ ΜΟΝΟΣ ΛΟΓΟΣ ΠΟΥ ΘΑ ΠΟΛΕΜΗΣΟΥΝ ΑΠΑΝΤΕΣ !\nΓρίβας: Η μετατροπή της ΑΟΖ σε γαλάζιο έδαφος και ...\nΕλληνισμός- Τουρκικός Αναθεωρητισμός και Γεωπολιτι...\nΗ ΚΛΗΡΟΝΟΜΙΑ ΤΟΥ ΑΥΓΟΥΣΤΙΝΟΥ ΚΑΙ Ο ΘΩΜΑΣ ΑΚΙΝΑΤΗΣ (1)\nΗ εμφάνιση του Χριστού στον Μ. Παΐσιο και η πληροφ...\nΔιεθνές Συνέδριο: Ορθόδοξες Επινοήσεις της Ανατολή...\nΤι κρύβει ο "πανικός" για το θερινό κύμα κορωνοϊού...\nΣυγκλονιστική αποκάλυψη του Μπαγκντί… Ετοιμάζονται...\n«Τι είναι η Εκκλησία;» - Επεισόδιο 149 «Η Αποκάλυψ...\nἍγιος Παΐσιος: Μητρική ἀγάπη\n19.5/1.6.2022 ΕΠΙΣΤΟΛΗ ΓΕΡΩΝ ΑΚΑΚΙΟΥ ΜΟΝΑΧΟΥ ΑΓΙΟΡ...\nΙωάννης Μάζης: Περιμένω πολεμική ενέργεια σε Ελλην...\nΟ Κύριος δεν έρχεται να σε βρει, γιατί δεν βελάζεις…\nΟ ΑΜΕΡΙΚΑΝΙΚΟΣ ΜΙΛΙΤΑΡΙΣΜΟΣ\nΓ. Φίλης: Τα νησιά δεν μας τα χάρισαν, κερδίσαμε δ...


Forzajuve.gr: Η Ιντερ θέλει να πάει στα δικαστήρια για τον Μπεράρντι και κινδυνεύει να κάτσει η ίδια στο σκαμνί\nΗ Ιντερ θέλει να πάει στα δικαστήρια για τον Μπεράρντι και κινδυνεύει να κάτσει η ίδια στο σκαμνί\nΗ Ιντερ φέρεται να σκέφτεται ακόμη και τα... δικαστήρια για την υπόθεση Μπεράρντι αλλά κινδυνεύει να βρεθεί αυτή εκεί.\nΟι νερατζούρι θέλουν να αποκτήσουν τον Ντομένικο Μπεράρντι και φέρονται να προσπαθούν να πείσουν τον ποδοσφαιριστή να πάρει ευθέως θέση υπέρ τους ώστε να τους διευκολύνει.\nΗ Σασουόλο, πάντως, δεν το συζητάει καν και αυτό έχει προκαλέσει εκνευρισμό στους Μιλανέζους, οι οποίοι φέρονται να σκέφτονται να προχωρήσουν σε καταγγελία για την συνεργασία Γιουβέντους-Σασουόλο, πιστεύοντας ότι αυτό θα τους δώσει την λύση. Μιλάμε, άλλωστε, για μια ομάδα η οποία το συνηθίζει -όπως έχει αποδειχθεί στο παρελθόν- να απευθύνεται στα δικαστήρια για να πάρει κάτι που δεν μπορεί.\nΣτην προκειμένη περίπτωση, πάντως, δεν υπάρχει τίποτα μεμπτό ανάμεσα σε Γιουβέντους και Σασουόλο οπότε οι φήμες που διαρρέουν οι νερατζούρι, είναι μάλλον φήμες εντυπωσιασμού.\nΤο θέμα, πάντως, είναι ότι η Σασουόλο δεν θα μείνει μόνο στον εντυπωσιασμό αλλά θα προχωρήσει και σε πράξεις, δηλαδή όντως σε καταγγελία στα αρμόδια όργανα, αν αποδειχθεί ότι η Ιντερ μίλησε πρώτα με τον Μπεράρντι καθώς κάτι τέτοιο συνιστά ξεκάθαρη παράβαση κανονισμών.\n«Πιστεύουμε ότι η Ιντερ πρώτα μίλησε μαζί μας και μετά τον Μπεράρντι. Γιατί αν έγινε το αντίθετο, θα πρόκειται ξεκάθαρα για μια ενοχλητική συμπεριφορά και αυτό δεν θα περάσει έτσι», ήταν η ατάκα-προειδοποίηση του τεχνικού διευθυντή της Σασουόλο, Τζοβάνι Καρνεβάλι.


Σε τι διαφέρει η κετογονική δίαιτα από όλες τις άλλες; | elenifourli.com\nin Fitness 16 Οκτωβρίου 2019 15 Οκτωβρίου 2019\nΗ κετογονονική δίαιτα έχει αρχίσει και «ακούγεται» πολύ στην καθημερινότητά μας. Ξεκινώντας από τις celebrities, φτάνει σε όλες εμάς με καλά αποτελέσματα και έχοντας μία διατροφική «φιλοσοφία» πίσω της.\nΗ κετογονική δίαιτα βασίζεται στους χαμηλούς υδατάνθρακες, ώστε το σώμα μας να μπει στην φάση της κέτωσης.\nΚαι ποια είναι αυτή η φάση;\nΣτην φάση αυτή ο μεταβολισμός της λιπιδικής ενέργειας είναι άθικτος. Το σώμα θα αρχίσει να διασπά το αποθηκευμένο σωματικό λίπος ως «καύσιμο», αντί να το αντλεί από υδατάνθρακες που έχετε καταναλώσει. Το αποτέλεσμα είναι προφανές!\nΚαις λίπος χωρίς να το καταλάβεις, άρα αδυνατίζεις!\nΩστόσο, αν είστε σε φάση που θέλετε να φτιάξετε μυς δεν είναι ιδανική για εσάς. Βοηθά όσους θέλουν να χάσουν γρήγορα βάρος, είναι δύσκολο να την συνηθίσετε στην αρχή, αλλά έχει αποτέλεσμα στις καύσεις.\nΑν θέλετε να χάσετε κιλά, αλλά ταυτόχρονα να κάνετε μυς τότε μην την προτιμήσετε!\nΟι υδατάνθρακες θα είναι απαραίτητοι για την φάση αυτή.\nΑν όμως θέλετε να δείτε αν σας ταιριάζει και αν σας αρέσει επιλέξτε χαμηλούς υδατάνθρακες και κάντε την δοκιμή σας. Μπορείτε να κατεβάσετε κάποια εφαρμογή στο κινητό σας, που θα σας δείχνει ποιες τροφές περιέχουν πρωτεΐνες και ποιες υδατάνθρακες. Έτσι θα σας είναι εύκολο να την ακολουθήσετε αρχικά, πριν μάθετε τι πρέπει να τρώτε και τι όχι!\nΕΤΙΚΕΤΕΣ: Δίαιτα, διατροφή, κετογονική, κέτωση, τροφές


Σκέφτομαι, ... άρα υπάρχω.: Σύντροφοι!\nότι δεν δεχόσαστε έλεγχο στα οικονομικά του κόμματος (ένα είν' το Κόμμα)\nΑρα αν αύριο και η ΝΔ και το ΠΑΣΟΚ ή ακόμη και το ΛΑΟΣ δεν δεχθούν έλεγχο στα οικονομικα των κομμάτων τους, να μην περιμένουμε αντιπολίτευση από εσάς τουλάχιστον. Κόρακας κοράκου μάτι δεν βγάζει. Και η αδιαφάνεια συνεχίζεται...\nότι δεχόσαστε να χρηματοδοτείτε το κόμμα σας από έναν επιχειρηματία, φτάνει να μην ζητήσει ανταλλάγματα.\nΤο ίδιο αυτό κόμμα κατηγορεί όλους τους επιχειρηματίες ότι κοιτάνε μόνο το κέρδος τους. Τότε ποιο είναι το κέρδος αυτό των επιχειρηματιών χρηματοδοτώντας ένα τέτοιο κόμμα?\nεπίσης ότι κατώτατος μηνιαίος μισθός πρέπει να είναι τα 1.300 ευρώ.\nΣτις επιχειρήσεις που ελέγχει το κόμμα ισχύει όντως κάτι τέτοιο? Δηλαδή η καθαρίστρια στο Τυπογραφείο ή στα γραφεία του κόμματος παίρνει 1300 ευρώ πρώτο μισθό?\nΚαι αν ναι, παίρνουν και μέρισμα από τα κέρδη της επιχείρησης?\nΚαι αν από όσο αποδεικνύεται ότι ένας τουλάχιστον από τους διάσημους και πετυχημένους επιχειρηματίες, ο Γερμανός, υπήρξε στέλεχος του Κόμματος, γιατι δεν τον "νουθετούν" έστω για να δίνει 1300 ευρώ χαμηλότερο μισθό ή έστω κάποιο μέρος από τα κέρδη της εταιρείας του στους εργαζόμενούς του?\nΟι υπόλοιποι επιχειρηματίες που στηρίζουν το Κόμμα να υποθέσω ότι δίνουν και αυτοί 1300 ευρώ κατώτατο μισθό και μέρισμα από τα κέρδη στους εργαζομένους τους?\nΜην βάζετε δύσκολα στους φίλους από τον Περισσό. Τα δύο μέτρα και δύο σταθμά είναι πατενταρισμένη πρακτική των ΕΛ και διαχέει το πολιτικό φάσμα οριζοντίως.\nΒέβαια, αν φωνάζει κανείς για 1300 Ευρά κατώτατο μισθό και μετά πληρώνει τους υπαλλήλους του με λιγότερα (τα μισά ας πούμε), δείχνει κάπως, αλλά πιστεύω ότι πρέπει να δίνουμε προτεραιότητα στο να τηρούμε τις παραδόσεις που μας κληροδότησαν οι ΕΛ.\n7/22/2008 12:12:00 μ.μ.\nΧμμμμμμμμμμμμμμ, σα να τα λες καλά μου φαίνεται. Πριν κάμποσο καιρό σε γραφείο εργολάβου με παράδοση στο Κόμμα όπως δήλωσε συνέβη το εξής: επειγόντως εισήλθε η γραμματέας και ανακοίνωσε στους παριστάμενους ότι το αφεντικό δεν θα μπορέσει να έρθει. Σχεδόν λιπόθυμη συνέχισε δακρύζοντας ότι δυστυχώς ο Χ (αφεντικός) έχει να οργανώσει την κηδεία του κ. Φλωράκη που μόλις είχε αποβιώσει. Ας σημειωθεί ότι εξ όσων γνωρίζουμε η επιχείρηση δεν διέθετε γραφείο κηδειών.... Δεν θέλεις βέβαια να σου πω τι γίνεται όταν σκοτώνεται κανένας Αλβανός εργάτης στα γιαπιά....\n7/22/2008 12:31:00 μ.μ.


Συμβουλές κι απορίες για κλιματιστικά - Part 2 - Σελίδα 427 - Μπλα Μπλα - Insomnia.gr\nΣελίδα 427 από 581\nliakjim 2.044 αναρτήσεις\ndimostr 1.103 αναρτήσεις\nrbx1000 418 αναρτήσεις\nRnd1978 402 αναρτήσεις\nΚόλληση θα κάνεις αν υπάρχει διαρροή η αν θες να τον συνδέσεις κάπου.\nΑν εχει τσακίσει ναι,αν λίγο στράβωσε πιθανό να είναι μια χαρα.\nΣαπουνόνερο να δεις αν έχει διαρροή.\nΥγρό σαπουνι τότε ,πχ fairy για τα πιάτα.Θα σταθεί και θα δεις αν βγάζει κάτι.\n5 ώρες πριν, Gadwin είπε\nΝέο κλιματιστικό. Σε εννιαίο χώρο 30 τ.μ/3 μέτρα ύψος. Το 70% των τοίχων έχουν εξαιρετική μόνωση (διπλή γυψοσανίδα με πετροβάμβακα). Υπάρχει μία μπαλκονόπορτα η οποία δεν έχει διπλά τζάμια αλλά θα την ανατικαταστήσω κάποια στιγμή.\nΨύξη και Θέρμανση αποκλειστικά χωρίς άλλες πηγές θέρμανσης. Στην Αθήνα (κέντρο) που βρίσκομαι όμως η θέρμανση έρχεται σε δεύτερη μοίρα.\nΚαμία προτίμηση καταστήματος. Χρήματα μέχρι 800 ευρώ θα έλεγα εκτός εάν αξίζει κάτι τόσο που να δικαιολογεί παραπάνω χρήματα. Καμία προτίμηση σε έξτρα λειτουργίες. Προτιμώ μεγάλη εγγύηση για να προλάβει να κάνει απόσβεση το μηχάνημα. Με ενδιαφέρει να έχει καλό σερβις όταν χρειαστεί. Με ενδιαφέρει να έχει όσο το δυνατόν οικονομία στην κατανάλωση (κυρίως στο κρύο που θα δουλεύει τους περισσότερους μήνες).\nΤι τέλεια εφαρμογή είναι αυτή;\nΑν οι τιμές που έβαλες είναι κοντά στην πραγματικότητα, θα αρκεί ένα 9άρι.\nΑπό αυτά που έχουμε δει από άλλα μέλη, το daikin perfera είναι ένα από τα καλύτερα 9άρια της αγοράς.\nπαρόμοιο είναι το παρακάτω που έχει παίξει σε προσφορά στα 640€ εγκατεστημένο\nΕυχαριστώ για την άμεση απάντηση. Θα παρακολουθήσω τις επόμενες ημέρες να δω μήπως πετύχω κάποιο από τα 3 σε προσφορά και με εγκατάσταση.\n2 λεπτά πριν, Gadwin είπε\nΥΓ Υπόψη είναι το ίδιο μοντέλο αλλά με 3 χρόνια εγγύηση (άλλος retailer).\nΈχω κάπου και eurobank..όχι ότι την πολυχρησιμοποιώ χαχα\nΒγαίνει 760€ χωρίς εγκατάσταση όμως.\nΣε ευχαριστώ για όλες τις πληροφορίες!\nμια γνωμη για το Τoshiba Mirai Plus ,10000 btu, μεγαλη αλυσιδα το εχει 549 με δωρεαν εγκατασταση.\nΒασικο προσον για μενα η μεγαλη εγγυηση και το ονομα του κατασκευαστη. Αξιζει τα λεφτα του?\n17 λεπτά πριν, simos1974 είπε\nΈχει παίξει στα 440€ κ με δωρεάν εγκατάσταση.


Την υποβάθμιση του νοσοκομείου των Καλαβρύτων σε τραυματολογικό κέντρο εξετάζει το Υπουργείο Υγείας | ΙΑΤΡΙΚΟΣ ΣΥΛΛΟΓΟΣ ΑΡΚΑΔΙΑΣ\n7 Οκτωβρίου 2013 7 Οκτωβρίου 2013 isarkadias Δίχως κατηγορία, Ειδήσεις\nΤην υποβάθμιση του νοσοκομείο των Καλαβρύτων σε τραυματολογικό κέντρο εξετάζει, σύμφωνα με πληροφορίες του thebest.gr, το Υπουργείο Υγείας στο πλαίσιο της αναδιάταξης των δομών υγείας που επιβάλλει η Τρόικα.\nΣτις σκέψεις λοιπόν των αρμοδίων είναι να κλείσει η κλινική του νοσοκομείου Καλαβρύτων και στη θέση της να δημιουργηθεί σύγχρονο τραυματολογικό κέντρο, το οποίο θα συνάδει με τη λειτουργία του Χιονοδρομικού Κέντρου.\nΩστόσο, οι τελικές αποφάσεις αναμένεται να ληφθούν στο τέλος του χρόνου μετά την ολοκλήρωση της αξιολόγησης των δομών υγείας.\nΠάντως, η έκθεση που έχει στα χέρια της η 6η Υγειονομική Περιφέρεια, είναι ιδιαίτερα ανησυχητική για το μέλλον του νοσοκομείου Καλαβρύτων, καθώς βρίσκεται στο «κόκκινο»\nΓενικό Νοσοκομείο – Κέντρο Υγείας Καλαβρύτων: Διαθέτει 20 ανεπτυγμένες κλίνες. Οι εισαγωγές των ασθενών ανέρχονται στις 409, εκ των οποίων αντιστοιχούν 20 ανά οργανική κλίνη και 20 ανά λειτουργούσα κλίνη, ενώ αντιστοιχούν 37 εισαγωγές ανά 1.000 κατοίκους και 23 ασθενείς ανά κλίνη.\nΟι νοσηλευθέντες ανέρχονται στους 466, καλύπτοντας 1.926 μέρες νοσηλείας με μέση διάρκεια νοσηλείας 4,13. Το ποσοστό κάλυψης των ανεπτυγμένων και των οργανικών κλινών ανέρχεται στο 52,62%, ενώ το διάστημα εναλλαγής των ασθενών ανέρχεται στο 3,72! Ο ρυθμός εισροής των ασθενών αγγίζει το 46,47%.\nΗ παραγωγικότητα ανέρχεται στις 4.647,27 και η αποδοτικότητά του ανέρχεται σε 1.753,69. Το σύνολο των εργαζομένων που απασχολούνται είναι 53.


Το καρφί της Αζαρένκα για Μπουσάρντ | SDNA\n29 Σεπτεμβρίου 2015, 16:44\nΤελευταία ανανέωση: 29 Σεπτεμβρίου 2015, 16:51\nΗ Βικτόρια Αζαρένκα δεν συμπαθεί ιδιαίτερα την Τζίνι Μπουσάρντ και αυτό φάνηκε στη συνέντευξη τύπου που έδωσε μετά τον αγώνα της με την Γιοχάνα Κόντα στο Γουχάν.\nΗ πρώην Νο.1 τενίστρια στον κόσμο αποσύρθηκε από το ματς, την ώρα που το σκορ ήταν 6-4, 1-0 υπέρ της Βρετανίδας, λόγω τραυματισμού στο πόδι.\nΡωτήθηκε, λοιπόν, μετά την αναμέτρηση αν συμφωνεί με την Τζίνι, που μερικούς μήνες νωρίτερα, σε μια από τις πολλές απογοητευτικές ήττες της, είχε πει πως «αυτές είναι διδακτικές εμπειρίες, αλλά βαρέθηκα να μαθαίνω».\nΗ απάντηση της Αζαρένκα δείχνει... πόσο καλά τα πάνε οι δύο τενίστριες, από τότε που η Μπουσάρντ «άρπαξε» τον προπονητή της Βίκα, τον Σαμ Σουμίκ. Ο Γάλλος δεν είναι πλέον στο πλευρό της νεαρής τενίστριας από τον Καναδά, αλλά τι σημασία έχει;\n«Δεν έχασα 11 ματς στη σειρά όπως εκείνη, οπότε είναι κάπως διαφορετικό», είπε η 26χρονη Λευκορωσίδα. «Δεν μπορώ να σχολιάσω τι έκανε εκείνη. Η διδακτική εμπειρία για μένα είναι να προσαρμόζω το κορμί μου. Δεν είναι το να παίζω στο κορτ. Ξέρω πώς να παίζω και πώς να κερδίζω αγώνες».


ΑΠΕΡΑΝΤΟΣ ΘΡΗΝΟΣ! ΕΦΥΓΕ ΑΠΟ ΤΗ ΖΩΗ Η ΕΛ. ΑΡΒΑΝΙΤΑΚΗ! - ΑΡΠΑΚΤΙΚΟ\nΑΠΕΡΑΝΤΟΣ ΘΡΗΝΟΣ! ΕΦΥΓΕ ΑΠΟ ΤΗ ΖΩΗ Η ΕΛ. ΑΡΒΑΝΙΤΑΚΗ!\nΓια επέμβαση ρουτίνας μπήκε στο…\nχειρουργείο η άτυχη μητέρα – Κλιμάκιο του ΚΕΕΛΠΝΟ μεταβαίνει σήμερα Δευτέρα, στο Νοσοκομείο Ζακύνθου για έρευνα – Άλλοι τέσσερις ασθενείς προσβλήθηκαν από ενδονοσοκομειακή λοίμωξη\nΗ ιατρική κοινότητα εξακολουθεί να είναι ανάστατη για το περιστατικό, ενώ ήδη ενημερώθηκε το Υπουργείο Υγείας και το ΚΕΕΛΠΝΟ. Σήμερα, Δευτέρα αναμένεται εκτάκτως κλιμάκιο από την Αθήνα, στα νοσοκομεία Ζακύνθου και Ρίου, για να διερευνηθούν τα τα αίτια, δηλαδή να διαπιστωθεί αν το πρόβλημα οφείλεται στα φάρμακα, στα αέρια του χειρουργείου ή σε άλλη αιτία.\nΗ άτυχη γυναίκα, μητέρα δύο παιδιών, έκανε συνηθισμένο χειρουργείο προ ημερών στο τοπικό νοσοκομείο – για να βγάλει λάμα από το πόδι της – όμως προσβλήθηκε από ενδονοσοκομειακή λοίμωξη. Έχασε τη ζωή της μέρες μετά στο Πανεπιστημιακό Νοσοκομείο Πατρών στο Ρίο, στο οποίο είχε μεταφερθεί εσπευσμένα, όταν ξαφνικά το πόδι της πρήστηκε και ξεκίνησε η δυσλειτουργία συκωτιού και νεφρών.\nΒΟΜΒΑ: Στην φόρα στοιχεία «φωτιά» για την δολοφονία...\nΕΚΤΑΚΤΟ- ΣΟΚ: Συγκρούστηκαν δύο πλοία στο λιμάνι της...\nΣΥΝΑΓΕΡΜΟΣ στην Αυλίδα: Η φωτιά έφτασε στα σπίτια\nΒούιξε η Πελοπόννησος: Η ζωηρή 45άρα πεθερά και ο...\nΠΡΟΣΟΧΗ: Νέα ΕΠΙΔΕΙΝΩΣΗ του καιρού από Δευτέρα με...\n«Αθάνατη» Ελληνίδα μάνα: 29+1 ατάκες που ΜΟΝΟ τα...


Oλοκλήρωση διαγωνισμού φωτογραφίας ντοκουμέντου: «Η Εικόνα της Πόλης μου» - Χάρης Μεταλλίδης\nOλοκλήρωση διαγωνισμού φωτογραφίας ντοκουμέντου: «Η Εικόνα της Πόλης μου»\nΟλοκληρώθηκε η επιλογή των συμμετοχών στον διαγωνισμό φωτογραφίας ντοκουμέντου με θέμα το Αστικό Τοπίο και την Φωτογραφία Δρόμου και τίτλο που διοργάνωσε το «Κέντρο Σχεδιασμού και Ανάπτυξης Πολιτιστικών Δράσεων – NEW MEDIA ART». Ο διαγωνισμός πραγματοποιήθηκε στα πλαίσια της δράσης «Ανάδειξη και Προβολή του Έργου Νέων Δημιουργών Φωτογράφων στον Τομέα του Αστικού Τοπίου και της Φωτογραφίας Δρόμου» με την αιγίδα και την υποστήριξη του Υπουργείου Πολιτισμού και Αθλητισμού αλλά και διακεκριμένων εταιριών του φωτογραφικού κλάδου.\nΦωτογραφία ανοίγματος: Μίνα Τρίκαλη Α΄ΒΡΑΒΕΙΟ\nΗ ανταπόκριση ήταν μεγάλη και συμμετείχαν 380 φωτογράφοι με περίπου 1800 εικόνες, δηλ. ένας τεράστιος αριθμός, μια σημαντική πρόκληση για την κριτική επιτροπή εφόσον τα μέλη έπρεπε να περιορίσουν τις συμμετοχές σε μόλις 64 αναρτήσεις ανάμεσα στις οποίες επελέγησαν τα τρία πρώτα βραβεία και οι δεκατρεις έπαινοι καθώς και το ειδικό βραβείο της νεώτερης φωτογράφου. Για όλους τους παραπάνω αντιστοιχούν σημαντικά έπαθλα από εταιρίες του φωτογραφικού χώρου.\nΗ εκδήλωση απονομής και η έκθεση των φωτογραφιών των φιναλίστ θα γίνει στην Blank Wall Gallery (Φωκ.Νέγρη 55, Πλ.Κυψέλης) στις 12 Νοεμβρίου 2021, στις 19:00.\nΣπύρος Καλύβας Β΄ΒΡΑΒΕΙΟ\nΘωμάς Νεράντζης Γ΄ΒΡΑΒΕΙΟ\nΗ κριτική επιτροπή του διαγωνισμού αποτελείται από διακεκριμένα πρόσωπα στο χώρο της φωτογραφίας:\nΝίκος Αποστολόπουλος, Επίκ. Καθηγητής Τμ. Φωτ/φίας και Οπτικοακουστικών Τεχνών ΠΑΔΑ, Επιστημονικός Υπεύθυνος της δράσης.\nΓιώργος Κατσάγγελος, Καθηγητής Τμ. Εικαστικών και Εφαρμοσμένων Τεχνών, ΑΠΘ\nTάκης Τζίμας, Επίκ. Καθηγητής και Πρόεδρος Τμ. Φωτογραφίας και Οπτικοακουστικών Τεχνών ΠΑΔΑ\nΤην απονομή των βραβείων έχει κληθεί να πραγματοποιήσει ΥΠ.ΠΟ.Α. Κα Λ.Μενδώνη. Έχουν επίσης κληθεί να παρίστανται ο Πρύτανης και οι Αντιπρυτάνεις του Παν/μίου Δυτ.Αττικής.\nΛόγω των περιοριστικών μέτρων η είσοδος στη γκαλερί γίνεται μόνο με επίδειξη πιστοποιητικού εμβολιασμού ή βεβαίωσης νόσησης. Ο αριθμός των παρόντων ανά πάσα στιγμή εντός του χώρου θα περιορίζεται στα 35 άτομα και θα τηρηθεί σειρά προτεραιότητας για το πρώτο μέρος της εκδήλωσης που θα περιλαμβάνει τις απονομές των βραβείων και θα ξεκινήσει στις 19:00. Η έκθεση για το κοινό θα ανοίξει στις 20:00 πάντοτε όμως με τον περιορισμό των 35 ατόμων. Σε κάθε περίπτωση, η γκαλερί θα είναι ανοικτή και το Σάββατο 13 Νοεμβρίου σπό τις 12:30 έως τις 14:30 και από την Δευτέρα 15 έως και την Τετάρτη 17 Νοεμβρίου από τις 17:30 έως τις 21:30. Δέσποινα Φουντουλάκη ΕΠΑΙΝΟΣ\nΑνδρέας Καμούτσης ΕΠΑΙΝΟΣ\nΜάριος Χαραλαμπόπουλος ΕΠΑΙΝΟΣ\nΘεόδωρος Αναγνωστόπουλος ΕΠΑΙΝΟΣ\nΣοφία Πισσία ΕΠΑΙΝΟΣ\nΜελέτης Βασιλείου ΕΠΑΙΝΟΣ\nΙφιγένεια Σάκκου ΕΠΑΙΝΟΣ


Μία όμορφη ανάβαση με την LaFerrari Aperta (Video) - Epitrohon\nΜία όμορφη ανάβαση με την LaFerrari Aperta (Video)\nΚι αυτή, να λυσσάει…\nΈχουμε πει, ότι οι τρέλες γίνονται στην πίστα. Υπάρχουν όμως και κάποιοι δρόμοι που είναι πολύ ερημικοί και με λίγη προσοχή μπορείς να κάνεις το κέφι σου για λίγη ώρα, αλλά με σύνεση. Μην κολλήσουμε σε κάνα έλατο και ψάχνουμε μετά να δούμε τι έγινε!\nΑυτό λοιπόν, αποφάσισε να κάνει κι ο κύριος που θα δείτε στο βίντεο πιο κάτω. Κάτοχος μίας πανέμορφης LaFerrari Aperta, ναι αυτή με τον V12 κινητήρα, θέλησε να κάνει μία γρήγορη ανάβαση με αυτό το supercar, το οποίο μάλιστα δεν είναι τρένο, αλλά ανεβαίνει και με το πλάι! Ο καταπληκτικός της ήχος, που βγαίνει από τον V12 είναι απλά ένα όνειρο.\nΔυναμώστε τα ηχεία κι απολαύστε την 2λεπτη ανάβαση…\nferrari, LaFerrari Aperta, ανάβαση\nΗ Toyota λανσάρει το νεό 86 GR Sport »\n« Ένα Περιπολικό Nissan GT-R Προστέθηκε στον Στόλο της Ιαπωνικής Αστυνομίας!\nComments Off on Μία όμορφη ανάβαση με την LaFerrari Aperta (Video)


Από Μ.Μ.\t 14:39 - 22/11/2018 Τελευταία Ενημέρωση 14:49 - 22/11/2018\nΑπαντήσεις στους εισαγγελείς για το ρόλο και τις ενέργειές της στη φωτιά στο Μάτι με τους 99 νεκρούς έδωσε η Ρένα Δούρου, στο σημείωμα με τις εξηγήσεις που κατέθεσε στον Εισαγγελέα Πλημμελειοδικών Αθηνών.\nΣε αυτό σημειώνει ότι οι Οργανισμοί Τοπικής Αυτοδιοίκησης δεν έχουν αρμοδιότητες κατάσβεσης πυρκαγιών γιατί σύμφωνα με το νόμο η μόνη τους αρμοδιότητα είναι η παροχή μηχανημάτων και υδροφόρων, αν και εφόσον ζητηθούν από την Πυροσβεστική.\nΥποστηρίζει ότι η Περιφέρεια Αττικής δεν μπορούσε να προχωρήσει σε οργανωμένη προληπτική απομάκρυνση πολιτών καθώς δεν έλαβε ποτέ την απαραίτητη σχετική εισήγηση από την Πυροσβεστική.\nΗ εισήγηση αυτή θα έπρεπε, όπως ρητά ορίζει το ισχύον θεσμικό πλαίσιο, εγκαίρως και επακριβώς να καθορίζει ασφαλή δρόμο και ασφαλή τόπο της δράσης και να δοθεί στον δήμαρχο, αν αφορούσε έναν δήμο, ή την Περιφέρεια, αν αφορούσε πάνω από δύο Δήμους. Κάτι τέτοιο δεν έγινε ποτέ.\nΗ Περιφερειάρχης Αττικής στο αναλυτικό σημείωμά της προς τον Εισαγγελέα Πλημμελειοδικών, τονίζει ότι οι Περιφέρειες δεν έχουν αρμοδιότητα στην κατάσβεση των πυρκαγιών καθώς αυτή ανήκει αποκλειστικά στην Πυροσβεστική. Οι Περιφέρειες παρέχουν ό,τι τους ζητηθεί (π.χ. υδροφόρες, μηχανήματα έργου, κ.α.) από την Πυροσβεστική.\n“Οι ΟΤΑ δεν σβήνουν πυρκαγιές”\nΚατόπιν, η κα Δούρου περιγράφει τις προληπτικές ενέργειες στις οποίες είχε έγκαιρα προχωρήσει η Περιφέρεια Αττικής (ασκήσεις, καθαρισμούς, αποψιλώσεις, κ.ά.) για τη μείωση του κινδύνου δασικών πυρκαγιών.\nΕιδικότερα για το σοβαρό θέμα του καθαρισμού της Λεωφόρου Μαραθώνος, η Περιφερειάρχης Αττικής επισημαίνει, μεταξύ άλλων, ότι «σύμφωνα και με το υπ’ αριθμ. ΤΕ 163475/4302/30.8.2018 έγγραφο της Διεύθυνσης Τεχνικών Έργων της ΠΕ Ανατολικής Αττικής της Περιφέρειας Αττικής προς τον Προϊστάμενο Εισαγγελίας Πρωτοδικών (εντός της δικογραφίας) «πραγματοποιήθηκαν και ολοκληρώθηκαν έργα αποψίλωσης και καθαρισμού της Λεωφόρου Μαραθώνος για την αντιπυρική περίοδο 2018». Πέραν των ως άνω συμβάσεων γίνονται τακτικοί καθαρισμοί στην Λεωφόρο Μαραθώνος με ίδια μέσα της ΠΕ Ανατολικής Αττικής».\nΗ Περιφερειάρχης Αττικής αναφέρεται στη «σύγκληση των Συντονιστικών Οργάνων Πολιτικής Προστασίας (ΣΟΠΠ) των περιφερειακών Ενοτήτων, με εντολή των Περιφερειαρχών και ευθύνη των Αντιπεριφερειαρχών σύμφωνα με τα προβλεπόμενα στην παρ. 4.2.3. περί προπαρασκευαστικής σύγκλησης Συντονιστικών Οργάνων Πολιτικής Προστασίας (στο εξής ΣΟΠΠ) Περιφερειακών Ενοτήτων για την ετοιμότητα αντιμετώπισης κινδύνων από την εκδήλωση δασικών πυρκαγιών».\nΑναφερόμενη συγκεκριμένα στη σύγκληση αυτού του μη επιχειρησιακού οργάνου, η Περιφερειάρχης Αττικής κα Δούρου σημειώνει ότι «Σε καμία περίπτωση ο συντονιστικός ρόλος των Σ.Ο.Π.Π. δεν συνδέεται με την υποβολή μέτρων ή σχεδίων προς ψήφιση από τα μέλη του Σ.Ο.Π.Π., καθώς κάθε φορέας που συμμετέχει στο Σ.Ο.Π.Π. είναι αποκλειστικά υπεύθυνος για την υλοποίηση των δράσεων αρμοδιότητας του».\nΑναφερόμενη τέλος, στις ενέργειές της στις 23 Ιουλίου 2018, μετά από την εκδήλωση της πυρκαγιάς στην ανατολική Αττική (κι ενώ ήταν σε εξέλιξη η μεγάλη πυρκαγιά στην Κινέττα στη Δυτική Αττική), η Περιφερειάρχης Δούρου απαντά στο κρίσιμο ερώτημα περί «οργανωμένης προληπτικής απομάκρυνσης πολιτών», υπογραμμίζοντας ότι «δεν υπήρχε δυνατότητα για λήψη σχετικής αποφάσεως, διότι δεν υπήρξε σχετική εισήγηση από την Πυροσβεστική Υπηρεσία, ούτε άλλωστε, εξ όσων αντιλαμβάνομαι, έγινε αντιληπτή από την ίδια την Πυροσβεστική εγκαίρως η κατεύθυνση της πυρκαγιάς».\n«Σε κάθε περίπτωση, η σχετική εισήγηση θα έπρεπε να γίνει σε χρόνο που θα επέτρεπε την υλοποίηση της δράσης ως προληπτικού μέτρου.\nΘα πρέπει να γίνει σαφές ότι οργανωμένα προληπτικά μέτρα δεν μπορούν να ληφθούν εν είδει αντιδράσεων σε καταστάσεις ανάγκης (παρών και άλλως αναπότρεπτος κίνδυνος). Τέτοια αντίδραση είναι δυνατή μόνον ως απεγκλωβισμός ή διάσωση και συνιστά τον κεντρικό πυρήνα του έργου της Πυροσβεστικής», τονίζει η κα Δούρου.\nΗ ίδια αναλυτικά ξεκαθαρίζει ότι την ευθύνη για την εισήγηση για το μέτρο της οργανωμένης προληπτικής απομάκρυνσης πολιτών έχει το Πυροσβεστικό σώμα.\nΣαλβίνι – ΕΕ: «Δεν θα κάνουμε βήμα πίσω»


Δημοσθένης Μιχαλεντζάκης: Προσγειωμένος, αλλά γνωρίζοντας τις δυνατότητές του\nRunbeat Team 13:05 18-08-2021\nΟ Δημοσθένης Μιχαλεντζάκης είναι σα να γεννήθηκε μέσα σε μία πισίνα. Από τα 3,5 χρόνια του κολυμπά καθώς είναι το άθλημα που οι γιατροί του συνέστησαν προκειμένου να τον βοηθήσει στην αναπηρία που είχε εκ γενετής.\nΗ πισίνα είναι το δεύτερο σπίτι του, οι ώρες που προπονείται είναι αμέτρητες και όπως είναι λογικό οι κόποι του έχουν μεταφραστεί σε τεράστιες επιτυχίες και μία μεγάλη συλλογή μεταλλίων. Κορυφαία στιγμή του το χρυσό μετάλλιο που κατέκτησε στους Παραολυμπιακούς Αγώνες του Ρίο. Το κυριότερο συναίσθημα που βίωσε μετά τη νίκη του ήταν όπως εξομολογείται στο επίσημο σάιτ της ΕΑΟΜ ΑμεΑ, «ένιωσα μεγάλη ανακούφιση και είδα τι μπορεί να καταφέρει ένας άνθρωπος αν έχει ψυχή και στηρίγματα από πίσω του. Όλα κύλισαν ομαλά, βρήκα τη φόρμα μου στις πρώτες μέρες, οπότε δεν είχα αγωνία το πως θα ήμουν την μέρα του αγώνα σωματικά», εξηγεί, ενώ αναφερόμενος στους αγώνες που ξεκινούν σε λίγες ημέρες στο Τόκιο επισημαίνει: «Είναι μια μεγάλη διοργάνωση μετά από 5 χρόνια. Σίγουρα όλοι ανυπομονούμε. Ελπίζουμε για το καλύτερο».\nΟ έμπειρος αθλητής θα συμμετέχει σε τρία αγωνίσματα και συγκεκριμένα στα 100μ. ελεύθερο, στα 200μ. μικτή ατομική και στα 100μ. πεταλούδα. Το δυνατό του αγώνισμα είναι το τελευταίο, όπου ευελπιστεί ότι θα φέρει μία ακόμη μεγάλη επιτυχία για την Ελλάδα. «Ευελπιστώ σε μια καλή θέση. Η προπόνηση που κάνω είναι γύρω στις 6-7 ώρες στο κολυμβητήριο και μετά 1-2 ώρες γυμναστήριο, οπότε περιμένω να αποδώσει» λέει ο Μιχαλεντζάκης, ο οποίος έχει στεφθεί έξι φορές πρωταθλητής Ευρώπης και τρεις Παγκόσμιος πρωταθλητής.\nΌπως αναφέρουμε και στο ξεκίνημα ο Δημοσθένης Μιχαλεντζάκης ξεκίνησε από πολύ μικρός την κολύμβηση. Εξιστορώντας την πορεία του λέει: «Ξεκίνησα την κολύμβηση από τα 3,5 χρόνια μου για θεραπευτικούς λόγους. Έτσι καθιερώθηκε στη ζωή μου το κολύμπι. Ήταν το μόνο άθλημα που θα μπορούσε να βοηθήσει την αναπηρία μου! Ήταν το μοναδικό άθλημα που μπορούσα να βελτιώσει την αναπηρία που έχω και όλοι οι γιατροί μου συνέστησαν την κολύμβηση. Και έτσι ξεκίνησε αυτό το ταξίδι. Μέχρι στιγμής το ταξίδι είναι ωραίο. Εννοείται και είμαι ευγνώμων γι’ αυτό. Ένα μειονέκτημά μου έχει γίνει πλεονέκτημα πλέον. Γενικά σαν πρότυπα έχω πάρα πολλούς κολυμβητές, κυρίως άτομα με αναπηρία, οι οποίοι καθημερινά δίνουν αγώνα ζωής και για να επιβιώσουν και να ανταπεξέλθουν στη δύσκολη καθημερινότητα. Οπότε δεν είναι κάποια συγκεκριμένα. Είναι γενικά τα άτομα με αναπηρία».\nΑυτό δε σημαίνει ότι δεν θαυμάζει και αρτιμελείς κολυμβητές καθώς βλέποντας τους Ολυμπιακούς Αγώνες του Τόκιο ξεχώρισε δύο Έλληνες. «Βεβαίως είδα Ολυμπιακούς αγώνες», λέει αρχικά και προσθέτει: «Ο Κριστιάν Γκολομέεφ είναι ο Έλληνας-πρότυπο. Η θέση που κατέκτησε ήταν κάτι το μοναδικό. Και η Άννα Ντουντουνάκη για την δουλειά της και την σεμνότητα της. Δεν τα παρατάει ποτέ..».\nΕρωτηθείς εάν τελικά τα όνειρα του έγιναν πραγματικότητα απαντά: «Όταν πετυχαίνεις ένα στόχο-όνειρο στην ζωή σου βάζεις άλλον καινούργιο πιο δύσκολο! Αυτός για μένα είναι ένα μετάλλιο την ερχόμενη σεζόν».\nΤέλος καλεί τα νέα παιδιά να ασχοληθούν με το κολύμπι καθώς όπως εξηγεί «το κολύμπι καταρχήν είναι ατομικό άθλημα, κερδίζεις-αγωνίζεσαι-χάνεις για τον εαυτό σου! Επίσης, είναι ένα άθλημα χωρίς τραυματισμούς χωρίς “κλεψιές” διότι όλα γίνονται ηλεκτρονικά! Και τέλος πιστεύω ότι αν δουλέψεις πραγματικά η επιτυχία θα έρθει σίγουρα!».


Bestway Hydro-Force Σανίδα SUP Freesoul Tech Convertible 340x89x15 εκ.\nH σανίδα SUP Hydro-Force Freesoul Tech Convertible Set από την εταιρεία Bestway διαφέρει από τις κλασσικές σκληρές σανίδες. Είναι ένα φουσκωτό μοντέλο που είναι έτοιμο για χρήση μέσα σε λίγα λεπτά. Συνεπώς, μπορείτε να το μεταφέρετε εύκολα για να κολυμπήσετε σε οποιαδήποτε επιφάνεια νερού. Η σανίδα έχει το ιδανικό σχήμα για να την χρησιμοποιείτε με ασφάλεια σε διάφορες περιστάσεις ανεξάρτητα από τις συνθήκες του νερού.\nΜπορείτε να εξασκηθείτε στη yoga πάνω στο νερό, καθώς το αντιολισθητικό δάπεδο σας βοηθάει να διατηρείτε την ισορροπία σας ενώ δοκιμάζετε διάφορες στάσεις. Χάρις στο υλικό drop stitch, η σανίδα είναι φορητή, εύκολη στην αποθήκευση και εξίσου ανθεκτική με τις σκληρές σανίδες. Έχει αποδειχθεί μέσω ελέγχων πως η επιφάνεια από Tritech έχει ανώτερη ανθεκτικότητα και μπορεί να αντέξει την έκθεση στην υπεριώδη ακτινοβολία. Η σανίδα προορίζεται για χρήση από 1 άτομο κάθε φορά. Όταν θέλετε να τη χρησιμοποιήσετε, απλώς φουσκώστε τη σανίδα SUP με την περιλαμβανόμενη τρόμπα χειρός και είστε έτοιμοι για μια ξεχωριστή ημέρα στο νερό! Tο περιλαμβανόμενο σπιράλ λουρί ενισχύει την ασφάλεια κατά την κωπηλασία. ενώ τα πρακτικά πλαϊνά χερούλια σας επιτρέπουν να μεταφέρετε εύκολα την σανίδα SUP στον προορισμό σας.\nΤο ρυθμιζόμενο κουπί 2,17 μ. (85'') μπορεί να μετατραπεί σε διπλό κουπί. Η αφαιρούμενη καρίνα είναι κατάλληλη για windsurf. Μόλις τελειώσετε, μπορείτε να διπλώσετε το SUP σας, να το τοποθετήσετε το στο σακίδιο σας και να φύγετε.\nΥλικό Drop stitch και Tritech\nΔιαστάσεις φουσκωμένης σανίδας: 340 x 89 x 15 εκ. (Μ x Π x Υ)\nΩφέλιμο φορτίο: 160 κ. (353 λίβρες)\nΙδανικό σχήμα για χρήση διαρκείας σε ήρεμα νερά\nΠρακτικές πλαϊνές λαβές για εύκολη μεταφορά της σανίδας SUP\nΕλαστικό κορδόνι για επιπλέον αποθηκευτικό χώρο\nΡυθμιζόμενο κουπί 2,17 μ. (85'')\nΑποσπώμενο κάθισμα με πλάτη και ποδοστήριγμα\nΓρήγορη σύνδεση του rig (δεν περιλαμβάνεται ο σύνδεσμος για το άλμπουρο)\nΑφαιρούμενη καρίνα για windsurf\nΔυνατότητα χρήσης από 1 ενήλικα κάθε φορά\nΑύξων αριθμός Bestway: 65310\n1 x Σανίδα paddleboard\n1 x Κουπί\n1 x Τρόμπα χειρός\n1 x Πολυτελές σακίδιο πλάτης\n1 x Σπιράλ λουρί\n2 x Κεντρικά πτερύγια\nWeight 19,68 κ.\nΚωδικός Προϊόντος 93115


ΑΥΤΟΚΡΑΤΟΡΙΕΣ | ΠΟΙΗΣΗ ΚΙ ΑΦΗΓΗΣΗ\nΔεν υπάρχει παρά ένα πρόσωπο σκοτωμένο από παλιά του λάθη.\nΔεν υπάρχει παρά ένα μοιρολόι, κάποιο μοιραίο βράδυ.\nΚάτι πνέει. Ακούγεται μια μελωδία. Κρύο μέταλλο.\nτων άτυχων στιγμών.\nΗλίθιο Εκεί, σ’ ένα δάχτυλο, ήταν μια χώρα πολύ μακρινή. Ήταν η φορά και ο καιρός. Ήταν το έγκλημα. Μια παράβαση από τύχη. Έπειτα η αράχνη ύφανε τον ιστό της αριστοτεχνικά. Τεμπέληδες όλων των ειδών συναντήθηκαν στο σκοτεινό μπαρ κι επικήρυξαν Αυτόν. Γλοιώδη όντα εξαγοράστηκαν για να καταδώσουν. Αυτός όμως, καβάλα στο λευκό άλογο, σκοτώνει το δράκο και μαγαρίζει την ηλίθια λευκοχέρα. Όλα τέλειωσαν με μια ευχή.\nΔε θα πάρω θέση πάνω σε ζητήματα αστροφεγγιάς. Μη μ’ ερμηνεύεις, τεμαχίζω τα χρώματα. Όταν με μια βαλίτσα μόνο, μ’ ένα παλτό και μ’ ένα τραγούδι, θα έχω βρει τους κόσμους. Οι κόσμοι είναι πέρα από φώτα που αναλύθηκαν μέσα σε λίθους πολύτιμους, κρυφά από δεξιώσεις, στο τέρμα των δρόμων. Εγώ θα κάνω φανερή την αλχημεία και τη ζωντάνια του ερμηνευμένου, της έτοιμης αλήθειας. Ενώ εσύ, δεν έχεις παρά να με κοιτάς. Σημαδεύω τις σκεπές των ανθρώπινων ματαιοτήτων. Ω Χαιρέκακε Μέγα! Δείξε μου το έλεος των σκουπιδιών, την ακατανόητη μαρτυρία των αισθήσεων, το μαύρο του πόνου.\nΟι θεοί υπαγορεύουν. Η μοίρα γράφει. Εσύ είσαι ένας ήρωας δευτερότοκος, πίσω από σελίδες και γεγονότα. Εγώ, δεν είμαι παρά μια εκδοχή σου.\nΕκείνες τις μέρες υπήρχε μια ερωτική δεκτικότητα. Τα βράδια, όταν τα στόματα κοιμόντουσαν, ξέφευγαν πολλές ακατανόητες κουβέντες, υπολογιστικές χειρονομίες, ηρωικές παραδοχές. Ο λόγος είχε ανέβει ένα σκαλί. Κι η βασιλεύουσα φαντασία χόρευε, χόρευε μες τους ίσκιους, μέσα στους ψίθυρους, μακριά από την αναμπουμπούλα των καιρών. Το γεγονός, τόσο απόλυτο, αδιαμαρτύρητα γινόταν εφικτό.\nΤην ονομάζω Αλεξάνδρεια. Είναι η νέα πόλη των χρησμών. Αλεξάνδρεια των ονείρων. Εδώ, κυριαρχεί μια παράξενη αρχιτεκτονική θραυσμάτων. Η θάλασσά της, είναι ο χρόνος που ξοδεύτηκε σε ουσιαστικές παραβάσεις. Οι κάτοικοί της, είναι οι γεννήτορες όλων των ηλικιών. Οι επισκέπτες της αναζητούν τη φτηνή αγωνία των ερώτων, τη μεγάλη αγωνία της επόμενης μέρας. Όταν φεύγουν, λένε: κάποτε δεν υπήρχαν όρια, θυμάσαι; Εγώ ακούω το άγνωστο να περπατά. Παραμονεύω.\nΔεν ήμουν προορισμένος.\nΑλλά μη μ’ ερμηνεύεις, εννοώ την αλήθεια.\nΕννοώ τον πόλεμο\nΚάτω από σκεπές κύλησε η ζωή μου\nκάτω από βροχές,\nμόνο ο καπνός ανέβαινε\nστάχτη και γόπες\nκαι παπούτσια ηλίθια\nεκεί συνάντησα τυχαία\nκαι γέρους ιππότες\nεις βάρος τους\nλίγο τους άκουσα\nτα σπασμένα τους\nαπό καλοσύνη υπάρχω\nσαν να κατά λάθος ζω\nσαν να’ ναι η ώρα αλλιώτικη\nμε φωνή βραχνή\nαπ’ το τσιγάρο.\nξημερώνει ο θεός.\nΗ μοίρα της ποίησης;\n-Κι η σταύρωση πότε είναι;


Καλωσορίστε σήμερα το αύριο στο καθάρισμα των δαπέδων - TIPOS.GR\n16 Νοεμβρίου, 2017 26 Φεβρουαρίου, 2019 1 min read Κυριακή Κανονίδου\nΑν το να σφουγγαρίζετε το πάτωμά σας χωρίς να χρειάζεται πριν να το σκουπίσετε έως σήμερα σας ακουγόταν ως επιστημονική φαντασία, ετοιμαστείτε να αλλάξετε άποψη.\nΗ Karcher, για μία φορά ακόμα πρωτοπόρος, το έκανε τεχνολογική πραγματικότητα, με τη μηχανή καθαρισμού δαπέδων FC5. Μία μοναδική καινοτομία που, σε απόλυτα προσιτή τιμή, σας παρέχει τη δυνατότητα να σκουπίζετε και να σφουγγαρίζετε ταυτόχρονα, με εντυπωσιακό αποτέλεσμα.\nΗ απίστευτη αυτή δυνατότητα εξασφαλίζεται με περιστρεφόμενα ρολά μικροϊνών που βρέχονται αυτόματα, συλλέγουν τους ρύπους, καθώς παράλληλα το μίγμα νερού-βρωμιάς αναρροφάται συνεχώς από τα ρολά. Τα δύο δοχεία νερού, ένα με καθαρό και ένα με τους συλλεγόμενους ρύπους, αφαιρούνται και επανατοποθετούνται με ιδιαίτερη ευκολία και με τρόπο ώστε να μην έρχεστε σε επαφή με το βρώμικο νερό.\nΕπιπλέον, ο χειρισμός της επαναστατικής αυτής μηχανής είναι εξαιρετικά εύκολος, δίνοντάς τη και την απαραίτητη ευελιξία για να φτάνει και στα πιο δυσπρόσιτα μέρη. Κι όσο για την αποθήκευσή της, έχει μελετηθεί για να μη σας προβληματίσει ποτέ.\nΚαι βέβαια, ακολουθώντας τη σταθερή προσήλωση της Karcher στην εξοικονόμηση πόρων και ενέργειας, η FC5 επιτυγχάνει το μοναδικό της καθαριστικό αποτέλεσμα με 85% χαμηλότερη κατανάλωση νερού από ό,τι απαιτεί το παραδοσιακό σφουγγάρισμα.\nΌσο εντυπωσιακά και αν σας ακούγονται όλα τα παραπάνω, τίποτα δεν μπορεί να συγκριθεί με την εμπειρία του να πάρετε στα χέρια σας την πρωτοποριακή αυτή μηχανή. Και είναι βέβαιο ότι αφού τη βάλετε σε λειτουργία θα αντιληφθείτε από την πρώτη στιγμή ότι η FC5 φέρνει σήμερα το μέλλον του καθαρισμού δαπέδων στο σπίτι σας. Εσείς, απλά καλωσορίστε το και απολαύστε τα οφέλη του.\nΡένα Δούρου: Αναλαμβάνω τις ευθύνες της Περιφέρειας αν προκύψουν\nΜοντέλο με καμπύλες για πρώτη φορά στις σελίδες του Playboy


Η κακομαθημένη γενιά (μου) | HuffPost Greece\n10/06/2017 06:51 EEST | Updated 10/06/2017 06:52 EEST\nΘα σου μιλήσω για τα «ενδιάμεσα παιδιά της ιστορίας». Εκείνους που ανατράφηκαν με την επιτακτική υποχρέωση να γίνουν «κάποιοι» σε μια χώρα που με ξένες πλάτες αποτίναζε σιγά σιγά τη βαλκανική ρετσινιά της για να εισέλθει στη μεγάλη και φιλόξενη «ευρωπαϊκή αγκαλιά». Εκείνους που «Χούντα δεν θυμούνται», αλλά γνώρισαν την ελευθερία από την καλή και από την ανάποδη, περιφερόμενοι άσκοπα στον αποστειρωμένο, άοσμο παιδότοπο που έχτισαν οι προηγούμενοι για να ξορκίσουν ενοχές και φαντάσματα.\nΣήμερα θα σου μιλήσω για τη γενιά μου αγαπητέ αναγνώστη, θα σου πω για όλους εκείνους που γεννήθηκαν κάπου ανάμεσα στα τέλη των seventies και τις αρχές των τιμημένων eighties, αυτούς που αδρά θυμούνται την «αυριανοποίηση» της κοινωνίας αλλά έζησαν στο πετσί τους τον Σημιτικό εκσυγχρονισμό και θαμπώθηκαν από τα προσφερόμενα Eldorado που τελικά αποδείχτηκαν επαρχιακά «Βιετνάμ». Τη γενιά του εύκολου κέρδους και του άκοπου πλουτισμού που καβάλησε το καλάμι και τον αμανέ για να φάει αναπόφευκτα και νομοτελειακά τα μούτρα της. Τη γενιά του χρυσού 2004, του Euro, της Eurovision, των Ολυμπιακών και του «δεν θα γίνεις Έλληνας ποτέ, Αλβανέ». Δεν ήταν όλοι έτσι θα μου πεις, αλλά από την άλλη ούτε «όλοι μαζί τα φάγαμε»...\nΘα σου μιλήσω για τα «ενδιάμεσα παιδιά της ιστορίας». Εκείνους που ανατράφηκαν με την επιτακτική υποχρέωση να γίνουν «κάποιοι» σε μια χώρα που με ξένες πλάτες αποτίναζε σιγά σιγά τη βαλκανική ρετσινιά της για να εισέλθει στην μεγάλη και φιλόξενη «ευρωπαϊκή αγκαλιά». Εκείνους που «Χούντα δεν θυμούνται», αλλά γνώρισαν την ελευθερία από την καλή και από την ανάποδη, περιφερόμενοι άσκοπα στον αποστειρωμένο, άοσμο παιδότοπο που έχτισαν οι προηγούμενοι για να ξορκίσουν ενοχές και φαντάσματα.\nΤη γενιά της ασυδοσίας και των καταλήψεων. Που δεν μπήκε ποτέ στην επίπονη και επώδυνη διαδικασία της ενδοσκόπησης μα ήξερε να εκδηλώνει με χαρά την άγονη οργή της σαν μπόμπιρας που βαρέθηκε τα παλιά του παιχνίδια. Και πώς να μην το κάνει όταν της αποστέρησαν και το τελευταίο επιχείρημα να οικοδομήσει βγάζοντας την στη σέντρα ευνουχισμένη; Τη γενιά που είδε όλη τη χώρα να γίνεται ένα απέραντο εργοτάξιο για να της μείνουν αμανάτι απούλητα ακίνητα και ξενοίκιαστες μεζονέτες...\nΤη γενιά που φορτώθηκε με φροντιστήρια, ξένες γλώσσες, μαθήματα πιάνου και αλλότριες προσδοκίες, προβολές και απωθημένα. Που «όλο τον κόσμο γύρισε μα τίποτα δεν είδε» και απότομα διαπίστωσε την πλάνη και τη χρεωκοπία της, τη μοίρα που άλλοι χάραξαν για λογαριασμό της και στο και πέντε την έφεραν προ των ευθυνών της. Τη γενιά που έβγαλε τους μεγαλύτερους χαλβάδες προεξάρχοντος του σημερινού πρωθυπουργού. Την πιο αντιερωτική και απολίτικη γενιά που όταν σφίξανε τα λουριά κλήθηκε να μπει στα χαρακώματα παίρνοντας παραμάσχαλα τα πληκρολόγια. Να χωριστεί σε «νεοφιλελέδες», «μενουμεευρωπαίους» και αντιδραστικά γιουσουφάκια του Μαδούρο και της Ζωής λες και δεν βράσαμε όλοι στο ίδιο καζάνι, ούτε βγήκαμε από τη μήτρα του πελατειακού, τριτοκοσμικού "made in Greece" καπιταλισμού. Βρήκαμε το πάτημα να διαφωνήσουμε, λουφάζοντας πίσω από ξενόφερτες ταμπέλες, μόνο που για να διαφωνήσεις οφείλεις να έχεις την ελάχιστη βάση, ούτε αυτή υπάρχει στη χώρα της ελλειμματικής λογικής και της πλεονάζουσας χολής.\n«Παλαβή γενιά, παλαβή γενιά», έλεγε ο Γκίνσμπεργκ για την δική του. Έφυγε για να την διαδεχτούν τα κακομαθημένα παιδιά της Ιστορίας, άνοιξαν τα γερόντια λάκκους με τη ρουσφετολογία και έμειναν εκείνα να γυαλίζουν τα απαστράπτοντα φέρετρα διερωτώμενα για πρώτη φορά στη ζωή τους τι κόσμο θα παραδώσουν στους επόμενους. Έτσι είναι όμως αγαπητέ αναγνώστη, κάθε περίοδος χάριτος έχει ημερομηνία λήξης, κανείς δεν γλιτώνει απ' το πλήρωμα του χρόνου, την ετεροχρονισμένη ενηλικίωση, τα αδιέξοδα.\nPLUS: γενιά Ελλάδα Σημίτης Βαλκάνια ΚΟΙΝΩΝΙΑ ενδοσκόπηση Χούντα ιστορία